Μιχάλης Καλόπουλος - greatlie.com - Μεταμεσονύχτιος ραδιοφωνικός διάλογος με έναν κατηχητή!\nΑυτό το μήνα 11860\nΚεντρική ΑΝΑΖΗΤΗΣΕΙΣ Σκεπτικισμός Μεταμεσονύχτιος ραδιοφωνικός διάλογος με έναν κατηχητή!\nΡαδιοφωνικός διάλογος με έναν κατηχητή!\nΜεταμεσονύχτιος ραδιοφωνικός προσηλυτισμός... μετά μουσικής !\nΔημοσιογράφος: Γεια σου. Πως σε λένε αγαπητέ φίλε;\nΑκροατής: Μιχάλη (Καλόπουλος)\nΔημοσιογράφος: Με τι ασχολείσαι φίλε Μιχάλη, και έμεινες έτσι αργά;\nΑκρ.: E, γράφω κάποιες εργασίες.\nΔημ.: Τι γράφεις;\nΑκρ.: Κάτι σχετικό με τα θρησκευτικά θέματα που θίγεις. Σ' ακούω εδώ και λίγη ώρα, να παίζεις ομολογουμένως εντυπωσιακά με το θρησκευτικό συναίσθημα των πιτσιρικάδων και δεν καταλαβαίνω που το πας.\nΔημ.: Εγώ δεν το πάω πουθενά, οι πατέρες και οι πνευματικοί έχουν το λόγο.\nΑκρ.: Θεωρείς τον θεολογικό προβληματισμό ειδικό προνόμιο κάποιων;\nΔημ.: Ναι, για την πίστη μπορεί να έχουμε άποψη, αλλά την τελική θέση την δίνουν οι αρμόδιοι, οι ιερείς κ.λ.π.\nΑκρ.: Εγώ πιστεύω ότι η πίστη και γενικά κάθε "πίστη", πρέπει διαρκώς να ελέγχεται απ' τον καθένα μας συνεχώς για την ορθότητά της.\nΔημ.: Ε όχι, αλλοίμονο αν συμβεί αυτό. Ο καθένας στις αρμοδιότητές του... όπου έχει τοποθετηθεί ο καθένας. Ένας απλός δικηγόρος δεν μπορεί να πει, όχι εγώ θα κάνω το δικαστή! Ούτε ένας αστυνόμος τον... βουλευτή. Όχι, ο καθένας έχει τον χώρο του, που έχει επιλέξει και έχει καθιερωθεί. Έτσι και ο ιερέας... και πάει λέγοντας. Δεν λέμε ότι όλοι οι ιερείς είναι σωστοί, αλλά ο καθένας έχει τον χώρο του και έχει καθιερωθεί ή έχει καταξιωθεί αν θέλεις. Ας πάρουμε τους άγιους ή τα θαύματα, αυτά, εμείς πως θα τα ερμηνεύσουμε;\nΑκρ.: Περίμενε, ας τα πάρουμε ένα-ένα. Ξέρεις πως συντελείται η πρόοδος;\nΑκρ.: Η πρόοδος πως συντελείται ξέρεις; Με μια άγια διαδικασία που λέγεται αμφισβήτηση. Εάν στην φαρμακευτική, ο κάθε κομπογιαννίτης μπορούσε έπ' άπειρο να εμπορεύεται τα ιδια φάρμακα, η φαρμακολογία θα ηταν στάσιμη στα αρχαία της επίπεδα. Αν ο κάθε "γιατρός" μπορούσε να εμπορεύεται την επιστήμη χωρίς έλεγχο, η επιστήμη αυτή δεν θα προόδευε. Αντίστοιχα αν ο κάθε αστυνόμος μπορούσε να αστυνομεύει χωρίς έλεγχο και ο κάθε δικηγόρος να δικηγορεί χωρίς έλεγχο, τότε τα πράγματα δεν θα εξελίσσοντο ποτέ έπ' αγαθώ. Αντιλαμβάνεσαι τι θέλω να πω. Όλοι θεωρούνται καταξιωμένοι, μέχρι να υπάρξει μια ώριμη αμφισβήτηση. Η καταξίωση λοιπόν δεν είναι το τέλος της ιστορίας...\nΔημ.: Καταξίωση θεωρώ, όταν έχουμε συγκεκριμένο ανδιαμφισβήτητο αποτέλεσμα. Όταν π. χ. συμβεί ένα θαύμα... κάποιος άγιος δρα στην ζωή σου και σου κάνει ένα θαύμα, με την δική σου σκέψη πως θα το ερμηνεύαμε;\nΑ.: Το λες αυτό, ωσάν το "θαύμα" να είναι οριστικά βεβαιωμένο ως τέτοιο!\nΔ.: Ναι βέβαια.\nΑ.: Σε μια τέτοια περίπτωση... θα μπορούσε να συμφωνήσει κανείς ότι κάποιος βίωσες ένα "θαύμα", μόνο που εγώ, δεν γνωρίζω κανένα τέτοιο "θαύμα". Και για να δώσω μια γεύση του τι εννοώ, σου υπενθυμίζω ότι από τηλεοράσεως μάθαμε ότι στις Ινδίες ένας συστηματικός απομυθοποιητής τέτοιων "θαυμάτων", απομυθοποίησε, δηλαδή εξήγησε ως ανθρώπινες επινοητικότητες, 1600 περίπου "θαύματα" και φαντάζομαι συνεχίζει ακόμα. Στην δυτική λεγόμενη εκκλησία, σήμερα άκουσα ότι κατά περιόδους, οι Παναγίες δακρύζουν από τον βορρά μέχρι τον Νότο. Έχουμε μάλιστα ιερείς και θεολόγους, που εκφράζουν απερίφραστα πια τις επιφυλάξεις τους για τέτοια "θαύματα". Στην καθολική εκκλησία, από χιλιάδες παρόμοια "θαύματα" (στη Λόυρδη) αναγνωρίσθηκαν επτά ή οκτώ ως ανεξήγητα, πράγμα που σημαίνει ότι τα αλλά ηταν εξηγήσιμα! Βλέπουμε λοιπόν, σήμερα, ακόμα και οι εκκλησιαστικές ηγεσίες, να αποδίδουν συνεχώς και περισσότερο σε αλλά αίτια παρόμοια φαινόμενα και όχι στην επέμβαση κάποιου θεού! Προ καιρού στην Ιταλία, κάποιος φώναξε: να η Παναγία, δείχνοντας τους υαλοπίνακες μας εκκλησίας, και επί δυο χρόνια πολλοί νόμιζαν πως έβλεπαν την εικόνα αυτή, στο συγκεκριμένο υαλοπίνακα χωρίς κανείς να είναι σίγουρος!\nΔ.: Ναι, μπορεί να είναι και μαζική παράκρουση, δεν σημαίνει ότι όταν δούμε κάποιο τέτοιο θαύμα, ότι είναι οπωσδήποτε και πραγματικό θαύμα.(!)\nΑ.: Σκέψου επίσης, ότι τα "θαύματα" αυτά δεν έχουν απόλυτος κανένα νόημα, δεν συντρέχει κανένας λόγος για την ύπαρξη τους και φαίνεται να εξυπηρετούν μόνο την διάδοση της πίστης σ' αυτά και τίποτε περισσότερο. Θαύμα θα θεωρούσα... να ακινητοποιηθεί ανεξήγητα μια νατοϊκή βόμβα την ώρα που σαν κακός δαίμονας πάει να τρυπήσει την οροφή ενός καταφυγίου αμάχων γυναικόπαιδων, όπως συνέβη στο Ιράκ, όπου τελικά η βόμβα έσκασε μέσα στο καταφύγιο και άφησε την σκιά των εξαερωμένων αθώων παιδιών απ' την θερμότητα στους τοίχους του καταφυγίου! Αυτό θα ήταν για μένα θαύμα! Και μάλιστα η βόμβα αυτή, να στέκει ακόμα ανεξήγητα εκεί, εσαεί μετέωρη έως σήμερα! Θαύμα θα ηταν να σκάσει μια πυρηνική βόμβα στον τόπο της κατασκευής της και όχι να κάνουν ανεμπόδιστα εκατοντάδες πυρηνικές δόκιμες καταστρέφοντας την οικολογία! Μόνο στα πανέμορφα νησιά Μπικίνι, δοκίμασαν 23 ατομικές βόμβες σκοτώνοντας και εκτοπίζοντας αθώους, μολύνοντας τελικά χωρίς να τους σταματά κανένα "θαύμα" ολόκληρη τη γη με ραδιενέργεια. Μόνο η Γαλλία έκανε 250 πυρηνικές δόκιμες στον Ειρηνικό χωρίς κανένα θαύμα να τους εμποδίσει! Αυτά θα ηταν θαύματα με νόημα και θεϊκές διαστάσεις κι όχι δάκρια και λουλουδάκια...\nΔ.: Εγώ σου λέω για πιο ακραία θαύματα. Να σηκωθεί ο νεκρός! Νεκρός... που έλιωσε, βρόμισε... και σηκώνεται και περπατάει για πάντα...\nΑ.: Αναφέρεσαι στην Καινή Διαθήκη;\nΔ.: Και στην Καινή και στην Παλαιά.\nΑ.: Χαίρομαι που γνωρίζει ότι υπάρχουν αναστάσεις και στην Παλαιά.\nΔ: Μα πως, αλλίμονο, αφού αυτά (της Καινής) είναι συνέχεια της Παλαιάς Διαθήκης.\nΑ.: Σημείωσε όμως ότι όλα αυτά, λέγονται ή γράφονται σε μια περίοδο που η "ανάσταση των νεκρών" ήταν εύκολη υπόθεση... στα λόγια. Σημείωσε επίσης, ότι αναστάσιμους ανθρώπους, έχουμε σε ολόκληρη την αρχαιότητα. Δεν υπάρχει μύθος, θρύλος χώρας ή λαού, που να μην διαθέτει μερικές δεκάδες βεβαιωμένες αναστάσεις, με αυτόν ή άλλον βαθμό διαβεβαίωσης. Αναστάσιμους ανθρώπους έχουμε και στην αρχαία Ελλάδα! Μια ολόκληρη σειρά από αναστάσιμα ονόματα έχουμε εκεί! Θυμήσου ότι ο Ασκληπιός ανάσταινε τόσους, που ενοχλήθηκε ο Άδης!\nΔ.: Να σε ρωτήσω όμως. Όταν ο θεός ανάστησε τον γιο της χήρας της Ναΐν, όταν σήκωσε την κόρη του Ιαΐρου, όταν σήκωσε το Λάζαρο ενώ βρόμισε, πως θα το ερμηνεύσουμε;\nΑ.: Σε πληροφορώ ότι οι αναστάσιμες θρησκείες, ήταν τότε μάλλον ο κανόνας, παρά η εξαίρεση! Στην περσική θρησκεία υπήρχε ο αναστημένος (γιος του θεού Εά) ο Μαρδούκ. Στην Φοινίκη και στην Ελλάδα ο Άδωνις και ο Διόνυσος. Και στην Αίγυπτο ο Όσιρις. Τα περί "αναστάσεων" και "θαυμάτων" λοιπόν, είναι δικαιολογημένοι ισχυρισμοί ενός θρησκευτικού βιβλίου, που γράφτικε για να κερδίσει μια θεολογική αναμέτρηση. Σήμερα όμως, όλοι οφείλουν να κοιτούν προσεκτικότερα πίσω από κάθε ισχυρισμό θαυμάτων... μήπως υπάρχουν ορατές σκοπιμότητες. Ο Χριστιανισμός π.χ. που είναι φυσικό παραγωγό του Ιουδαϊσμού, γεννήθηκε ακριβώς σε μια περίοδο, που Ιουδαϊσμός, ιστορικά, φυλετικά, πνευματικά και ιδεολογικά, απειλούμενος από την τεράστια αποδοχή του ελληνικού τρόπου ζωής, βρισκόταν στο χείλος του υλικό-πνευματικού αφανισμού του. Ακόμα και σε έναν μέτριο αμφισβητία, οι ιστορικές σκοπιμότητες της γέννησης του Χριστιανισμού, είναι σήμερα ορατές δια γυμνού οφθαλμού.\nΟ Χριστιανισμός λοιπόν, με την γέννηση του, έβγαλε από το ασφυκτικό αδιέξοδο τον Ιουδαϊσμό και ουσιαστικά διέσωσε έναν ελαφρά διαφοροποιημένο Ιουδαϊσμό. Δηλαδή, ο Ιουδαιογενής Χριστιανισμός, απεδείχθη η ουσιαστικότερη κιβωτός διαφύλαξης των ιουδαϊκών συμφερόντων μέχρι σήμερα. Ο ιουδαϊκός λαός, κατευθυνόμενος από ένα πανούργο ιερατείο, την εποχή εκείνη, αναζητούσε επειγόντως μια ιστορική διέξοδο προς τα έθνη και την βρήκε, γέννησε τον χριστιανισμό και τα διάφορα απανωτά "θαύματα", που κατέγραψε η Καινή Διαθήκη, είναι όλα ξεσηκωμένα κληροδοτήματα απ' την Παλαιά Διαθήκη. Ηταν τα γενέθλια δώρα της μητρικής θρησκείας, στην νεογέννητη θυγατέρα της.\nΔ.: Για πες μου αλήθεια, ο δικός σου ο Θεός, πως ονομάζεται;\nΑ.: Δεν έχει όνομα... ούτε βιβλίο, ούτε και λαό. Ο δικός σου ο θεός τι όνομα έχει;\nΔ.: Φυσικά, Ιησούς Χριστός!\nΑ.: Μήπως πρόκειται για τον ίδιο θεό της Παλαιάς Διαθήκης;\nΔ.: Φυσικά, πάντα ο Ίδιος. Είναι ο «Λόγος» που ενεργεί και στην Παλαιά Διαθήκη.\nΑ.: Ξέρεις ότι η Παλαιά Διαθήκη είναι γεμάτη εγκλήματα και παραδοξότητες;\nΔ.: Εγώ δεν θα το έλεγα έτσι, αλλά καταλαβαίνω αυτό που θέλεις να πεις. Σε κάθε όμως περίπτωση ο θεός είναι εκείνος που αποφασίζει και σε εκείνου τα χέρια είναι η ζωή μας και όχι στα δικά μας.\nΑ.: Να μην σε βάλω σε δυσκολότερα θέματα... δεν θέλω να σου χαλάσω την βράδια σου...\nΔ.: Α, δεν αγχώνομαι, ακούω τόσα κάθε βράδυ στο ραδιόφωνο...\nΑ.: Σ' ακούω που δεν αγχώνεσαι και γι' αυτό σε πείρα, μου άρεσε ο τρόπος που αντιμετωπίζεις την συζήτηση. Όμως, αφού σήμερα είμαστε εμείς πάνω στον τροχό της διαμόρφωσης του μέλλοντος, ας...\nΔ.: Εγώ θα έλεγα ότι είμαστε στην κατακλείδα των αιώνων... για να κλείσει (η ιστορία) και να φύγουμε.\nΕδώ προφανώς ο δημοσιογράφος υπονοεί το τέλος της γνωστής ιστορίας και την έλευση της δευτέρας παρουσίας!\nΑ.: Τέλος πάντων, στην ιστορική εξέλιξη αναφερόμεθα και οι δυο απ' την σκοπιά μας. Σημασία λοιπόν έχει τον μικρό ή μεγάλο ρόλο που παίζουμε στην διαμόρφωση του μέλλοντος, να τον παίζουμε υπεύθυνα, αφήνοντας αρκετά περιθώρια στην ιερή διαδικασία των αμφισβητήσεων. Να ξέρεις ότι ο ευεργέτης της ανθρωπότητας, δεν ηταν οι θρησκείες, ούτε οι "πολιτείες" ούτε καν οι πολιτισμοί...\nΔ.: Ηταν ο Χριστός...\nΑ.: Όχι, οι αμφισβητήσεις.\nΔ.: Οι αμφισβητήσεις;!\nΑ.: Ναι, οι αμφισβητήσει είναι αυτές που γεννούν το ποιοτικό αύριο.\nΔ.: Να θυμάσαι φίλε Μιχάλη, ότι αν ο θεός δεν σου έδινε την γλώσσα, τώρα δεν θα μιλούσες, αν δεν μου έδινε αυτιά τώρα δεν θα άκουγα...\nΑ.: Εσύ πιστεύεις ότι ο Χριστός είναι αυτός που έδωσε σε όλους τους ανθρώπους την γλώσσα;\nΔ.: Όχι, όχι σε όλους.\nΑ.: Δηλαδή στους Βουδιστές δεν έδωσε;\nΔ.: Όχι εννοώ ότι κάποιοι άνθρωποι δεν έχουν καθόλου γλώσσα...\nΑ.: Θυμήσου ότι τουλάχιστον τα δυο τρίτα της ανθρωπότητας έχουν άλλον σωτήρα στην θέση του Χριστού. Φαίνεται λοιπόν ότι πολύ εύκολα συγχέεις τον πανανθρώπινο θεό με τον Χριστό. Την χριστολογία με την θεολογία.\nΑ.: Αυτό βέβαια, είναι αποτέλεσμα της χριστιανική σου παιδείας...\nΔ.: Δεν έχω χριστιανική παιδεία... (!)...\nΑ.: Ο πανανθρώπινος θεός δεν θα έπρεπε να έχει όνομα. Ο θεός της κάθε θρησκείας, έχει ορισθεί από κάποιους που βρήκαν το θράσος να τον ορίσουν. Να γίνουν ανάδοχοι του και να τον βαφτίσουν. Τα ανάδοχα ιερατεία λοιπόν, είναι αυτά που φόρτωσαν στον θεό της αρεσκείας τους όνομα, ιδιότητες, θέλημα και ειδικότερα εντολές και επιθυμίες τέτοιες, που εξυπηρετούσαν θαυμάσια τις σκοπιμότητες των ιερατείων της κάθε εποχής.\nΔ.: Πάντως υποτίθεται ότι...\nΑ.: Να σου κάνω μια ερώτηση, για να φύγουμε απ' τις γενικότητες και να κάνουμε πρακτικότερη την συζήτηση;\nΔ.: Κάνε μου και εκατό ερωτήσεις.\nΑ.: Ας πάρουμε παραδείγματος χάριν τον Μωυσή που "έσχισε" την Ερυθρά θάλασσα. Είναι σίγουρο ότι την έσχισε;\nΔ.: Μπορεί να ηταν παλίρροια και άμπωτης, για μένα αυτό δεν λέει τίποτε!\nΑ.: Αν ρωτήσεις όμως σήμερα έναν οποιονδήποτε πιστό, δεν θα σου μιλήσει για παλίρροια και άμπωτη! Θα σου μιλήσει για αληθινό σχίσιμο θαλάσσης κατ' εντολή του Μωυσέως! Σκέψου όμως για λίγο, ότι ο Μωυσής πέρασε δυο φορές από το ίδιο αυτό σημείο, πρώτα για να φύγει, διωγμένος από την Αίγυπτο, και άλλη μια φορά για να επιστρέψει σ' αυτήν, χωρίς να χρειαστεί να σχίσει καμία θάλασσα! Πράγμα που για έναν σκεπτόμενο άνθρωπο σημαίνει, ότι υπήρχε μια χαρά δρόμος για να περάσει με τον λαό του και συνεπώς κανένας λόγος δεν υπήρχε να σχίζει θάλασσες! Αν λοιπόν με τόση ευκολία υποστηρίζουμε άκριτα τις μυθοπλασίες της Παλαιάς Διαθήκης καταλαβαίνεις ότι...\nΔ.: Κοίταξε... το θαύμα... τι πάει να πει "θαύμα"... για μας στην ορθοδοξία μας, το θαύμα δεν είναι κάτι το περίεργο αλλά... όντος την συγκεκριμένη στιγμή το φυσικό φαινόμενο ή γεγονός έλαβε χώρα και με βοήθησε... εγώ αυτό ήθελα... Ας πούμε αυτή την στιγμή έβρεξε, και με βοήθησε, εγώ αυτό ήθελα. (!) Λέμε ας πούμε, φυλάξου απ' τον κεραυνό, που μπορεί σήμερα το βράδυ να με σκοτώσει... την γλύτωσα... δεν πάει να πει (θαύμα) μόνο ότι ανοίχτηκε η θάλασσα από τον Μωυσή... που έκανε παρακαλώ αποδεδειγμένο αυτό, (!) το σήμα του σταυρού με το ραβδί του (!!!) αλλά αυτό είναι άλλο θέμα... και αυτό ιστορικά είναι βεβαιωμένο, αν διαβάσεις θα το βρεις... (!!!) αλλά πέρα απ' αυτό, βλέπουμε ότι ανοίγει την θάλασσα... ήταν ένα φυσικό φαινόμενο.\nΕδώ έχει χαθεί κάθε διαφοροποίηση μεταξύ φυσικού φαινόμενου και θαύματος!\nΑ.: Λες "βλέπουμε", σαν να ήσουν εκεί και το είδες, ή κάτι σαν ντοκιμαντέρ...\nΔ.: Φυσικά, γιατί σε μας στην Ορθοδοξία δεν υπάρχει χρόνος, έτσι; Αλλοίμονο, εμείς αυτή την στιγμή σχίζουμε τον χρόνο και είμαστε πάλι πίσω, εκεί στην εποχή του Χριστού ή του Μωυσή! Ζούμε...\nΑ.: Δε μου λες... Εγώ... σου τηλεφώνησα, γιατί νόμισα ότι έχεις το θάρρος να σκεφτείς και να αμφισβητείς έστω κάποια πράγματα και τώρα αποδεικνύεται ότι έκανα σοβαρό λάθος.\nΔ.: Όταν φίλε Μιχάλη αμφισβητείς το δεδομένο, χάνεις απλά τον καιρό σου.\nΑ.: Δηλαδή για σένα το "δεδομένο" είναι η Ορθοδοξία; Για να καταλάβω, για σένα όλες οι άλλες οι θρησκεία έχουν λάθος και η μόνη που είναι σωστή είναι η Ορθοδοξία;\nΔ.: Δεν θα το έλεγα αυτό... θα έλεγα ότι έρχονται δεύτερες...\nΑ.: (Γέλιο...!) Αυτή είναι πράγματι μια εντελώς καινοφανής άποψη. Δηλαδή, υπό ποίαν έννοια έρχονται δεύτερες, θα σωθούν οι πιστοί τους σε εναν δεύτερας κατηγορίας παράδεισο;!\nΔ.: Όχι, όχι, όχι, δεν θα πως αν θα... ... ξέρω όμως ότι η Ορθοδοξία μας είναι ο απόλυτος δρόμος για να σωθείς. Τώρα τι θα κάνουν οι άλλοι, ας το κρίνει ο θεός...\nΑ.: Θέλω να σε ρωτήσω κάτι. Κάποτε, ένας φίλος μου είπε μια ενδιαφέρουσα ιστορία: «Όταν ακόμα ήμασταν μαθητές ρώτησα τον θεολόγο. Υπάρχει ένας χριστιανός, που κάνει το καλό γνωρίζοντας ότι υπάρχει και η ανταμοιβή του παραδείσου. Και ένας άλλος άνθρωπος χαμένος ας πούμε κάπου στις αχανείς εκτάσεις της πολυάνθρωπης ορεινής Κινάς, που κάνει το καλό, έτσι, επειδή του αρέσει. Ποιος από τους δυο αυτούς ανθρώπους θα κερδίσει τον παράδεισο; Ο θεολόγος έπεσε σε περισυλλογή και μετά από ώρα απάντησε: μόνο ο χριστιανός! Μα κύριε, του είπα τότε εγώ, όλοι σχεδόν στην τάξη είμαστε σίγουροι, πως αν ο Χριστιανός που γνώριζε για την ανταμοιβή των πράξεων του έπρεπε να κερδίσει μια φορά τον παράδεισο, τότε ο άλλος, έπρεπε να τον κερδίσει δυο φορές, γιατί έκανε το καλό αγνοώντας οποιανδήποτε ανταμοιβή»! Για πες λοιπόν τη γνώμη σου εσύ...;\nΔ.: Θα σου απαντήσω αμέσως...\nΑ.: Γιατί ο θεολόγος αρνήθηκε τον παράδεισο στον κακομοίρη τον μη χριστιανό, ξέρεις;\nΔ.: Όχι δεν ξέρω...\nΑ.: Επειδή αν του αναγνώριζε τέτοιο δικαίωμα θα έχανε το μονοπώλιο της σωτήριας η συγκεκριμένη θρησκεία!\nΔ.: Δεν είχε λόγους... (γελάει...)\nΑ.: Εγώ αντιθέτως, νομίζω πως είχε όλους τους λόγους του κόσμου... Αν ο θεολόγος αρνηθεί αυτό το μονοπώλιο της σωτήριας για την θρησκεία του, τότε ξέρεις τι θα του πει κάποιος; Δεν χρειάζομαι λοιπόν οποιαδήποτε θρησκεία, αφού αγαπώντας το καλό και πράττοντάς το, μπορώ να σωθώ και από μόνος μου...\nΔ.: Όχι! Θα σου απαντήσω...\nΑ.: Βλέπεις ότι υποχρεώνεσαι κι εσύ να ακολουθήσεις την περίεργη αυτή μοναδικότητα της θρησκευτικής σωτήριας, που υιοθέτησε και ο δάσκαλος ή ο θεολόγος καθηγητής, αφήνοντας άναυδους όλους τους μαθητές του;\nΔ.: Εγώ δεν θα πάρω σαν παράδειγμα τον καθηγητή, αλλά αυτό που είπες. Να θυμάσαι πάντα φίλε Μιχάλη... θυμήσου καλά αυτό που σου λέω... δεν σώζει φίλε Μιχάλη το "καλό" σώζει ο Θεός! Είναι σωτήρας! Ένα αυτό, κι ένα δεύτερο, να θυμάσαι πάλι φίλε Μιχάλη, ότι η κόλαση είναι γεμάτη από "καλούς" ανθρώπους. Οι ορθόδοξοι χριστιανοί πάνε στον παράδεισο. Ξέρεις πόσους "καλούς" ανθρώπους έχει η κόλαση; Φουλαριστή είναι... ιδεαλιστές... ανθρωπιστές...\nΑ.: Για στάσου... μιλάς για την κόλαση λες και έχεις πάει τουρίστας εκεί και την είδες να λειτουργεί κιόλας. Βρε Κλήμη, με εκπλήσσεις ασταμάτητα, μήπως έβγαλες θεολογική και μας το κρύβεις;\nΔ.: Γιος παπά είμαι... αλλά αυτό δεν έχει καμία σημασία.\nΑ.: Ε, πως δεν έχει σημασία... όλα έχουν κάποια σημασία... ακούγοντάς σε, εγώ νόμιζα ότι έχω να κάνω με έναν άνθρωπο, που μπορεί να δεχθεί και τον θεολογικό αντίλογο και τώρα μου μιλάς για την βεβαιότητα της κόλασης λες και την είδες εχθές!\nΔ.: Δεν ξέρω αν άκουσες και προηγούμενες εκπομπές μου. Μέχρι τα δέκα εννιά μου, ήμουνα στο πανευρωπαϊκό clab αθεΐας. Ξέρω αρκετά πράγματα για τον χώρο αυτό... Πέρασα λοιπόν λίγο -λίγο από το άκρο της αθεΐας στο κέντρο της ορθής πίστης.\nΑ.: Μα για μένα ο αθεϊσμός, είναι ο καλύτερος σύμμαχος της πίστης... Συχνά η αθεΐα είναι ο καλύτερος συνήγορος της πίστης. Έχω δει αρκετούς άθεους τύπου Ραφαϊλήδη, (του εκλιπόντος, αν και τον εκτιμούσα για πολλά) να εξυπηρετούν (άθελά τους ίσως) άριστα το παιγνίδι της θρησκείας.\nΣε έναν κόσμο τόσο φανερά θεϊκό, η αθεΐα είναι τόσο προκλητικά ανεδαφική που καταλήγει να γίνεται το αγαπημένο παιγνίδι της θρησκείας αφού καταρρίπτεται τόσο εύκολα νικημένη και απ' τα πιο ισχνά επιχειρήματα των θεολόγων, που τελικά αναρωτιέσαι αν πρόκειται για αφέλεια ή για στημένη αντιπαλότητα προς δόξα της οποιασδήποτε θεολογίας.\nΔ.: Να σου πω κάτι...\nΑ.: Ξέρεις ποιοι είναι οι άθεοι για μένα; Οι πραγματικοί άθεοι;\nΑ.: Οι θρήσκοι...\nΑ.: Θα προσπαθήσω να σου πω και το γιατί. Ξεχνά για λίγο την δική σου πίστη, αφού υποτίθεται ότι είναι οπωσδήποτε αληθινή... και δες γύρο σου τις άλλες, τις υπόλοιπες θρησκείες και τους αμέτρητους λαούς και οπαδούς της κάθε τοπικής πίστης. Όλοι αυτοί οι άνθρωποι, είναι υποψήφιοι βαρύτατης αθεΐας, διότι ποτέ δεν έκατσαν να βεβαιωθούν, αν την αγνή και πολύτιμη φιλοθεΐα τους, την καταθέτουν πράγματι σε κάτι αληθινά ιερό. Οι απλοί, οι φιλόθεοι αυτοί άνθρωποι, κοιτούν τον κόσμο γύρο τους με δικαιολογημένο δέος και θέλουν να ευχαριστήσουν αυτόν που έπλασε τον υπέροχο κόσμο μας! Τελικά όμως, διαπράττουν μέγα κακούργημα, κατά της ίδιας τους της ευαισθησίας, καταθέτοντας εντελώς αβασάνιστα την πίστη τους, αλλά και την αφοσίωσή τους, που συχνά μεταφράζουν σε υποστήριξη μέχρι θανάτου, στο οποιοδήποτε τοπικό ιερατείο και στην οποιαδήποτε τοπική θεολογία!\nΔ.: ... ...\nΑ.: Αποτέλεσμα της απερίσκεπτης αυτής λατρείας, είναι το κάθε ιερατείο σε κάθε γωνία του κόσμου, να αποκτά αλύγιστη εξουσία πάνω στους λαούς, μετατρέποντας την φιλοθεΐα των λαών τους, όχι μόνο σε δεσποτική εξουσία, αλλά σε ευκαιρία εφαρμογής πάνω τους κάθε ακατανόητης δεισιδαιμονίας. Όλη η αρχική αγνή φιλοθεΐα, καταλήγει σε θρησκευτικό θέατρο, με πομπώδεις τελετουργίες και φαντασμαγορική τυπολατρία. Ουσιαστικά δηλαδή, πρόκειται για μια λανθάνουσα αθεΐα, αφού όλη αυτή η λαϊκή... θεομανία, τελικά εξυπηρετεί μόνο τα συμφέροντα του κάθε πλάνου και πειναλέου τοπικού ιερατείου.\nΑ.: Σιγά-σιγά, ο κάθε πιστός, εθίζεται στην ιδέα, πως μόνο η δική του πίστη αληθινή, κάτι που το πιστεύουν όλοι ανεξαιρέτως για την δική τους πίστη! Κανείς όμως δεν θέλει να δει, όλη αυτή την σπάταλη ανθρώπινων συναισθημάτων, αυτόν τον εύκολο σφετερισμό της λαϊκής φιλοθεΐας... κανείς δεν θέλει να δει, όλη αυτή την ιερόσυλη θεοκαπηλία των θρησκειών! Νομίζουμε ότι λατρεύουμε τον όποιον αληθινό και πρέποντα θεό, ενώ ουσιαστικά, όπως όλα δείχνουν, σε παγκόσμιο επίπεδο, πρόκειται απλά για μια συστηματική αποθέωση των ίδιων των ιερέων, που με το πρόσχημα του μεσάζοντα, λατρεύονται οι ίδιοι μέσα στους περίλαμπρους ναούς των διάφορων θεών τους! Όλη αυτή η παρανοϊκή ποικιλία των θρησκειών, είναι η καλύτερη απόδειξη ότι εμείς οι άνθρωποι, σαν είδος, είμαστε ακόμα ανίκανοι να ελέγξουμε που καταθέτουμε την πολύτιμη θεοσέβειά μας. Κατά την γνώμη μου λοιπόν, οι θρησκείες φιλοξενούν περισσότερη και ουσιαστικότερη αθεΐα απ' όση νομίζουν.\nΔ.: Σιωπή διαρκείας... ....\nΔ.: Ε... Εμείς... σαν ορθόδοξοι προτείνουμε... αυτό που και ο θεολόγος μας, στην αρχή της εκπομπής είπε... που θα επαναληφθεί και αύριο αν θέλεις να μας ακούσεις... λοιπόν... εμείς λέμε αυτό που είπε και ο απόστολος Φίλιππος «έρχου και ίδε»! Ελα για να δεις!\nΑ.: Μα που να έρθει κανείς για να δει! Όταν όσα βλέπει τον τρομάζουν. Να σου δώσω ένα παράδειγμα για να καταλάβεις τι εννοώ;\nΔ.: Ναι δώσε...\nΑ.: Από την ιερά συνοδό, ολόκληρο το 1998 ανακηρύχθηκε έτος Κυρίλλου. Ξέρεις ποιος ηταν όμως αυτό ο Κύριλλος Αλεξανδρείας;\nΔ.: Πως βέβαια...\nΑ.: Αυτός που σκότωσε, διαμέλισε και έψησε, την ελληνίδα μαθηματικό Υπατία. Ένα θηρίο μοναχό. Για τον θηριώδη χαρακτήρα του, τον φοβήθηκαν ακόμα και εκκλησιαστικοί όπως ο Ιωάννης ο Χρυσόστομος. Τις ραδιουργίες αυτού του... κανίβαλου, μας τις περιγράφουν διάφοροι εκκλησιαστικοί. Λοιπόν, η ορθοδοξία που με τοσο δέος μου αναφέρεις, όχι μόνο δεν τον απέβαλε μέσα από τις τάξεις των αγίων της, αλλά τον λάτρεψε δεν ξέρω γιατί, εντελώς ιδιαίτερα για ένα ολόκληρο έτος... που να έρθω λοιπόν... και τι να δω;\nΔ.: Μήπως διαβάζεις Κορδάτο;\nΑ.: Κορδάτο;! Αυτός είναι πολύ παλαιός... είναι θα έλεγα και ξεπερασμένος.\nΔ.: Αυτό που ήθελα να σου πω είναι...\nΑ.: Μια στιγμή, γιατί δεν μου απαντάς, γιατί τον γιορτάζουμε αυτόν τον άνθρωπο, γιατί δεν ακούς την ερώτηση; Γιατί τον γιορτάζουμε;\nΔ.: Ναι ξέρω που το πας, όπως ο θεός που στην Παλαιά Διαθήκη σκοτώνει ρημάζει και τα σχετικά... Να θυμάσαι πάντα φίλε Μιχάλη, ότι ο θεός εκείνο που γυρεύει απ' τον άνθρωπο είναι η ψυχή του να πάει στον παράδεισο... Αυτή η ζωή είναι μικρή, εκατό, ακόμα και χίλια χρόνια ζωής, κάποτε τελειώνουν. Ο θεός την πόρνη την κάνει αγία, στέλνει τον ληστή στον παράδεισο, ακόμα και τον νεκρό θέλει να σωθεί, αυτά ενδιαφέρουν τον θεό...\nΑ.: Πάντως... εμένα για να με μεταπείσεις έστω και στο ελάχιστο, θέλω να απαντάς στις ερωτήσεις μου και όχι να με λούζεις με θεϊκές αντιπαροχές...\nΔ.: Όχι όχι δεν θέλω να σε μεταπείσω, ούτε έχω κανένα λόγο να σε κάνω θρήσκο...\nΑ.: Ναι αλλά, απαντήσεις δεν δίνεις...\nΑ.: Εγώ σου τηλεφώνησα, νομίζοντας ότι θα μπορέσω να πω δυο πράγματα θρησκειολογικά, εσύ όμως αποδεικνύεσαι ένα βέρος θρήσκος, που φροντίζει να μην άπαντα σε καυτές ερώτηση.\nΔ.: Βλέπεις λοιπόν, ότι όλη αυτή την ώρα η συζήτηση περιστρέφεται γύρο από τα πλαίσια που έθεσες εσύ...\nΑ.: Γιατί δεν θέτεις εσύ νέα πλαίσια; Εσύ δεν κανείς τίποτε άλλο απ' το να εκθειάζεις με γενικότητες τις θρησκευτικές σου ιδέες... γιατί δεν γίνεσαι συγκεκριμένος;\nΔ.: Μα δεν μ' αφήνεις να σ' απαντήσω. Ο θεός φίλε Μιχάλη, εκείνο που γυρεύει είναι να σωθεί ο άνθρωπος. Όταν όμως εσύ δεν ζεις αυτά που λέει ο θεός, δεν έχει λόγο... Δεύτερο και σημαντικότερο, ενώ υπάρχουν στον κόσμο όλες οι θρησκείες, η ορθοδοξία μας είναι ζωή! Δεν είναι φτιαγμένη από άνθρωπο, είναι φτιαγμένη απ' τον θεό, είναι δηλαδή θεοΐδρυτη εκκλησία, δεν είναι ανθρωποκεντρική...\nΑ.: Μα αυτά που λες τώρα, τα έχω ακούσει από όλους τους θρησκευόμενους κάθε θρησκείας για την δική τους πίστη. Τα έχω ακούσει από καθολικούς, προτεστάντες μουσουλμάνους...\nΔ.: Η ουσία λοιπόν είναι, τι; Έρχου και ίδε.\nΑ.: Μα τι μου λες τώρα... εγώ δηλαδή από που έπεσα, από τον ουρανό; Δεν έχω δει; Δηλαδή πίστεψε για να πίστεις; Προφανώς αναφέρεσαι σ’ αυτό που αποκαλούν βιωματικές εμπειρίες που καταπείθουν τους αφοσιωμένους λάτρεις. Ξεχνάς όμως ότι βιωματικές εμπειρίες έχουν επαναλαμβάνω όλοι οι αφοσιωμένοι λάτρεις κάθε θρησκείας όσο κι αν αυτές είναι διαφορετικές μεταξύ τους. Άρα η βιωματική διαβεβαίωση έχει σχέση με την θρησκευτική ιδεοληψία και όχι με οποιαδήποτε καθεαυτό απόδειξη της αλήθειας... Άρα απαντήσεις θέλω και όχι ιδεοληπτικές εμπειρίες. Δεν θέλω το έλα για να δεις... αλλά το απάντησέ μου για να δω.\nΔ.: Όχι, όχι, δεν θέλω ούτε να σε κάνω χριστιανό ούτε να σε πείσω, δικαίωμά σου, απλά σου λέω, έλα για να δει, ποιοι είμαστε...\nΑ.: Μα ακριβώς αυτή είναι η ερώτηση μου. Σε έναν θρησκευτικό "χώρο" όπου φιλοξενούνται ομού, ήρωες και ευεργέτες, που σίγουρα θα έχει κάποιους και η ορθοδοξία, μαζί με πανάθλια όντα όπως ο Κύριλλος που προανέφερα... ή ο άλλος άθλιος... ο "άγιος" Θεόφιλος... που είναι θειος του Κυρίλλου, που όταν ήταν επίσκοπος Αλεξανδρείας (391 μ.Χ.) κατεδάφισε με τσεκούρια την αλεξανδρινή βιβλιοθήκη...!\nΔ.: Κι εσύ τι αγχώνεσαι που την γκρέμισε, τι σε πείραξε που την χάλασε; (!!!)\nΑ.: ΤΗΝ ΒΙΒΛΙΟΘΗΚΗ ΤΗΣ ΑΛΕΞΑΝΔΡΕΙΑΣ;... ΚΑΤΑΛΑΒΑΙΝΕΙΣ ΤΙ ΛΕΣ;\nΑ.: Εκεί υπήρχαν τα αρχεία ολόκληρης της ανθρωπότητας.... Άραγε καταλαβαίνεις τι λες;\nΔ.: Και που το ξέρεις εσύ αυτό το πράγμα;\nΑ.: Μα έχουμε ολόκληρους καταλόγους με τα συγγράμματά της...\nΜόνο η καταλογοποίηση των βιβλίων της αλεξανδρινής βιβλιοθήκης, που σημειωτέων έγινε πενήντα μόλις χρόνια από την ίδρυση της, αποτελείτο από 120 τόμους! Το τεράστιο αυτό έργο που δεν διεσώθη (!) γραμμένο από τον χαλκέντερο διευθυντής της Καλλίμαχο, περιείχε λεπτομερή στοιχεία για όλα τα γνωστά έργα της αρχαιότητας: «120 πίνακες των εν πάση παιδεία διαλαμψάντων»!Σουΐδας\nΔ.: Αυτό, εγώ σου λέω πως είναι μυθοπλασία.\nΑ.: Ποιο είναι μυθοπλασία, η βιβλιοθήκη της Αλεξάνδρειας;!!!\nΔ.: Όχι αυτά που δήθεν περιελάμβανε.\nΑ.: Αυτό είναι εξωφρενικό... ανήκουστο και καινοφανές και παρακαλώ να μου δώσεις το παραμικρό στοιχείο που να δηλώνει ότι όσα κείμενα έχουμε που αναφέρονται στην βιβλιοθήκη της Αλεξάνδρειας ψεύδονται.\nΔ.: Κελούκιος..., Σάμιος φιλόσοφος. Τι σου λέει;\nΑ.: Κελούκιος... Κελούκιος; Ποιος είναι αυτός;\nΔ.: Ο Κελούκιος λέει ακριβώς αυτό. Ότι όλα τα ιστορικά δεδομένα για την βιβλιοθήκη της Αλεξάνδρειας είναι μυθοπλασία. Δεν υπήρχε τίποτε, παραμυθία κάψαμε...\nΔ.: Ναι, Σάμιος φιλόσοφος!\nΑ.: Κελούκιος... Κελούκιος...\nΌπως καταλαβαίνετε ο συγκεκριμένος Σάμιος φιλόσοφος Κελούκιος δεν υπάρχει, αφού κάθε απόπειρα ανακάλυψής του απέτυχε. Ο ευφυής όμως δημοσιογραφίσκος, με χριστιανικότατα ψευδή, κατάφερε και κερδίσει έστω και προσωρινά τις εντυπώσεις και να βελτιώσει την εικόνα του αμαθούς που παρουσίαζε. Στην συνέχεια φαίνεται να διασκεδάζει αφάνταστα το πετυχημένο ψέμα του.\nΔ.: Θα έπρεπε λογικά να τον ξέρεις...\nΑ.: Όχι, ... θα τον ελέγξω και...\nΔ.: Από σενα ειδικά θα περίμενα να το ξέρεις αυτό το όνομα. Δεν το περίμενα, δηλαδή... ειδικά από σένα... ειλικρινά! Αυτός είναι πολύ γνωστός και θα έπρεπε ειδικά εσύ να τον ξέρεις.\nΑ.: Όχι πρώτη φορά ακούω αυτό το όνομα... δεν τον ξέρω και ούτε δήλωσα παντογνώστης...\nΔ.: Φίλε Μιχάλη... μπροστά στον θεό, είμαστε πολύ μικροί, για να κρίνεις ή να μάθεις αυτά που ο θεός λέει.\nΑ.: Τελικά, έτσι όπως εσύ το θέτεις, σε θεολογικά θέματα, δεν πρέπει να τίθεται καν θέμα αναζήτησης και ελέγχου...\nΑ.: Άρα σαν τα πρόβατα να ανήκουμε ισόβια σε οποιαδήποτε τοπική μάντρα θρησκείας που έτυχε να γεννηθούμε; Εσύ λοιπόν, θα ήσουν το ίδιο υπερασπιστικός της κάθε τοπικής πίστης, ανεξάρτητα αν είχες γεννηθεί στις Ινδίες, στη Ρώμη, ή στην Αραβική χερσόνησο! Θα ήσουν ευχαρίστως ένας πρόθυμος υπηρέτης τον Μουλάδων, αν ήσουν στην Τουρκία, ένας υπερασπιστικος μουσουλμάνος, αν είχες γεννηθεί σε Ισλαμικό περιβάλλον, ή ένας αφοσιωμένος υποτακτικός κάποιου Γκουρού, αν ήσουν στις Ινδίες!\nΔ.: Όμως αυτό είναι υπόθεση, άμα και άμα...\nΑ.: Μα ακριβώς το ίδιο βλέπω να συμβαίνει τώρα. Εσύ, ο γιος του παπά, (εσύ μου το είπες), κάνεις κήρυγμα, για να μην πω προσηλυτισμό από ραδιόφωνου, καλυμμένος πίσω από το δημοσιογραφικό προσωπείο... Αυτό δεν συμβαίνει τώρα; Έκατσες ποτέ σου να ελέγξεις το παραμικρό στην πίστη σου; Έχεις ελέγξει ποτέ σου, π.χ. αν υπάρχουν ομοιότητες ανάμεσα στον μουσουλμανισμό και τον χριστιανισμό που δηλώνει κάτι ύποπτο; Γνωρίζεις ότι οι δυο θρησκείες κατάγονται από τον Αβραάμ, οτι είναι απόλυτα αδελφές θρησκείες και υπηρετούν τις ίδιες ακριβώς ιστορικές σκοπιμότητες;\nΔ.: Ε, αυτό που σου είπα και προηγουμένως και το ξεχνάς, διότι θέλεις να το ξεφύγεις, είναι ότι εγώ αναπνέω οξυγόνο και μ' αρέσει. Δεν θέλω να αναπνέω ακαθαρσίες, ούτε να πίνω κόκα κόλα. Μπορεί αυτό (εσένα) να σε γεμίζει, δεν με πειράζει εμένα. Βλέπεις λοιπόν, αφού αυτό με γεμίζει και μου δίνει αυτό που θέλω, μου δίνει την ζωή, μου δίνει το φως, εγώ σταματάω εκεί.\nΔ.: Μισό λεπτό...\nΑ.: Δηλαδή... περίμενε να σου εξηγήσω πως ακούγεται αυτό που λες σε μένα. Δηλαδή, οποίος απολαμβάνει την θρησκεία του να μείνει εκεί!\nΔ.: Όχι, ...\nΑ.: Μα πως όχι, αυτό μου είπες μόλις τώρα. Μου λες δηλαδή, ότι στο θρησκευτικό σου περιβάλλον αισθάνεσαι απολύτως άνετα...\nΑ.: Μα το ίδιο ακριβώς δηλώνουν όλοι οι θρησκευόμενοι. Δεν σου λέει τίποτε αυτό; Έχω γνωρίσει Ινδουιστές, Μουσουλμάνους, κ.λ.π. που όλοι δηλώνουν τελείως ικανοποιημένοι από την θρησκεία τους. Ο ένας με την μετεμψύχωση, και ο άλλος με τον μουσουλμανικό παράδεισο, που σημειωτέων είναι πλουσιότερος σε υποσχέσεις και περιγραφές από τον χριστιανικό!\nΔ.: Και απαντώ! Καλώς να μείνουν εκεί που βρίσκονται. Δεν θέλουμε να πάρουμε κανέναν από την πίστη του...\nΑ.: Άρα λοιπόν καταλήγουμε στο εξής... ο άνθρωπος εθίζεται στο θρησκευτικό του περιβάλλον και εσύ επιμένεις αυτόν τον εθισμό, να μην τον πειράζει, ούτε καν να τον ελέγχει κανείς!\nΔ.: ... (Αναστεναγμός)... Όταν αγαπητέ μου Μιχάλη...\nΑ.: Αντίθετα λοιπόν με όλα αυτά, εγώ προτείνω να κοιτάξουμε επιτέλους προσεκτικά και να ελέγξουμε το ιστορικά ενδιαφέρων πολύχρωμο σκηνικό των αρχαίων θρησκειών, που με τις ιερατικές υστεροβουλίες τους, έχουν θρονιαστεί στις πλάτες των λαών και έχουν γεμίσει το όμορφο αυτόν πλανήτη με τις δύσοσμες αθλιότητές τους! Αντί αυτού, βλέπω όλοι εύκολα, πρόθημα και αβασάνιστα, να δηλώνουν εκτός από φιλόθεοι, που όπως προείπα είναι φυσικό και ευχάριστο, φανατικοί θρησκευόμενοι και οπαδοί την κάθε τυχαίας τοπικής θρησκευτικής έκφρασης!\nΔ.: Και εγώ σου λέω τώρα... Αν με το καλό Μιχάλη... αν λέω συμβεί, δεν ξέρω... και εθιστείς στην αγάπη του Ναζωραίου, θα σταματήσεις εκεί και θα πεις, "τελείωσα", "γέμισα"... Εθίσου σ΄ αυτόν τον εθισμό και θα δεις, θα με θυμηθείς. Είναι αυτό το "υπέρ", το πλέον του ανθρώπου! Όταν θα εθιστείς, εκεί θα καταλάβεις την μέγιστη διαφορά...\nΑ.: Τώρα μου θυμίζεις επίμονα την γνωστή ρήση που λέει, ότι οι θρησκείες είναι τι όπιο του λαού. Δεν κατάλαβα γιατί να εθιστώ; Ο θεός μου έδωσε την λογική και αυτήν πρωτίστως πρέπει να υπηρετώ, αν θέλω να είμαι ένλογο ον! Στην κατεύθυνση αυτή, πρέπει επί παντώς να θέτω ερωτήσεις. Χωρίς ικανοποιητικές απάντησης, δεν υπηρετώ κανέναν, ούτε καταθέτω τις πολύτιμες για μένα ευχαριστίες μου προς το θειο, σε κάθε ιερέα με μαύρα, κίτρινα ή κόκκινα ράσα που έτυχε να περνάει δίπλα μου!\nΔ.: Να θυμάσαι πρώτον, ότι είσαι πεπερασμένο ον και δεύτερον την λογική στην έδωσε ο θεός...\nΑ.: Μα την λογική την πεπερασμένη, μου την έδωσε ο Θεός ακριβώς γι’ αυτό για να την χρησιμοποιώ! Αν δεχθούμε ότι η πεπερασμένη λογική είναι άχρηστη και δεν πρέπει να χρησιμοποιείται, τότε δεν μας μένει παρά να βελάζουμε και να ζητάμε μόνο... σανό!\nΔ.: Η λογική είναι όντως απαραίτητη, είναι ένα κομμάτι της ζωής μας, αλλά όταν μιλάμε για θεό εκεί δεν χρειάζεται λογική, εκεί χρειάζεται καρδούλα.\nΑ.: Δε μου λες, χρησιμοποιείς "καρδούλα" και απουσία λογικής σε μικρότερος σημασίας αποφάσεις; Όχι! Λοιπόν, γιατί σε μια τοσο σημαντική απόφαση, όπως η θρησκεία και ο θεός, σου αρκούν οι "καρδούλες", τα "συννεφάκια" και η απουσία οποιουδήποτε έλεγχου;\nΔ.: Όταν φίλε Μιχάλη βάλεις τα πράγματα κάτω από την χωματένια πρέσα της λογικής (!!!) χάθηκες, τελείωσες, πέθανες, εκεί θα μείνεις, δεν μπορείς να πας παραπέρα...\nΑ.: Αυτά παιδί μου είναι καθαρά θεολογικές θέσεις...\nΔ.: (Φωνάζοντας)... Τι, αλλοίμονο, ποιος τα λέει αυτά...\nΑ.: Αυτά τα λένε οι θεολόγοι και έχουν κάθε λόγο, γιατί τρώνε, συντηρούνται από τον μισθό του θεολόγου και δικαίως σε ένα βαθμό υπερασπίζονται την δουλεία τους... Εσύ γιατί τα λες... και μάλιστα σε παιδάκια;\nΔ.: Εγώ στο λέω, δεν είμαι θεολόγος, είμαι ψυχολόγος και δεν με ενδιαφέρει και στα λέω χύμα. Είμαι και δημόσιος υπάλληλος και δεν αγχώνομαι, δεν έχω λόγους...\nΑ.: Καλά, μετά από τόση συζήτηση δεν αντιλαμβάνεσαι λοιπόν ούτε σαν ενδεχόμενο, ότι στα χέρια των θρησκειών, που όλες συστηματικά εμπνέουν έναν φανατισμό και καλλιεργούν μια αναντίρρητη αποδοχή, γεννήθηκαν τα χειρότερα τέρατα της ιστορίας;\nΔ.: Η ορθοδοξία μας όμως, δεν είναι θρησκεία, είναι Ζωή, εκεί είναι η διαφορά...\nΑ.: Άκουσε λοιπόν, γιατί με αγανάκτησες. Προηγουμένως, σ' άκουσα να ειρωνεύεσαι ένα δεκατριάχρονο παιδάκι και ενώ πρώτα το ρώτησες, τι ζητάει απ' τον θεό όταν προσεύχεται, κατόπιν του είπες πειραχτικά, να παραγγείλει (στην προσευχή του) και μια πίτσα!\nΔ.: Άλλο εννοούσα...\nΑ.: Αν λοιπόν έχεις το βίτσιο να κατηχείς νυχτιάτικα παιδάκια απο ραδιοφώνου και ταυτόχρονα να τα ειρωνεύεσαι... και σε μένα που έχω έναν πιο ώριμο λόγο, να γίνεσαι εσύ παιδάκι και να κρύβεσαι πίσω από θρησκευτικές μεγαλοστομίες και γενικότητες, τότε υποθέτω πως τώρα που εγώ θα κλείσω, θα περιμένεις να σε πάρουν τα δύσμοιρα παιδάκια, για να συνεχίσεις να τους παριστάνεις τον έξυπνο...\nΔ.: Εγώ σου είπα και πάλι Μιχάλη, ότι ο λόγος σου μπορεί όντως να είναι ώριμος αλλά δεν σημαίνει ότι είναι και σωστός. Εκεί είναι η διαφορά μας...\nΑ.: Ούτε τον έλεγξες, ούτε καταδέχθηκες να ρωτήσεις οτιδήποτε, ούτε μου λες αν έχω κάπου το παραμικρό δίκαιο, αλλά ούτε και σε οποιαδήποτε ερώτησή μου απαντάς. Εσύ το μόνο που κανείς, είναι, σαν τον καλύτερο θεολόγο, να διαλαλείς την πραμάτεια σου και μάλιστα σε μεταμεσονύχτιες εκπομπές, να πλαγιοκοπείς τις παιδικές ψυχούλες με περιπαίχτηκες θρησκειολογίες, χρησιμοποιώντας τα θεολογικά σου απωθημένα, για μεσαιωνικό προσηλυτισμό, εξαναγκάζοντας σε απορία και υποταγή τις μικρές παιδικές αντιστάσεις... Ξέρεις πως λέγεται αυτό; ...\nΔ.: Στο ξαναείπα όμως, ότι δεν είμαι θεολόγος... δεν έχω πραμάτεια...\nΑ.: Μα δε νομίζω οποιοσδήποτε θεολόγος να τα κατάφερνε καλύτερα από σένα! Δεν δέχεσαι καμία αφετηρία συζήτησης. Όταν σου λέω ότι ο Ιωάννης ο Χρυσόστομος αναθεμάτιζε τα βιβλία της αλεξανδρινής βιβλιοθήκης λέγοντας «όντως, δαίμονες κατοικούν τον τόπον», με αποτέλεσμα το μεγαλύτερο μνημείο γνώσης της ανθρωπότητας να καταστραφεί από τον πολιτισμοκτόνο επίσκοπο Θεόφιλο, εσύ ευχαρίστως παραλογίζεσαι λέγοντας ότι η Βιβλιοθήκη της Αλεξάνδρειας δεν υπήρξε ποτέ ή ότι δεν είχε καθόλου βιβλία! Δηλαδή, ήταν μια βιβλιοθήκη... χωρίς βιβλία! Προτιμάς δηλαδή ψευδόμενος να υπεκφεύγεις αναφέροντας τον κάποιον Κελούκιο, προφανώς έναν ιστορικό της φαντασίας σου, που βολεύει στην παραχάραξη της ιστορίας... παρά να σκεφτείς το παραμικρό στην κατεύθυνση του πιθανού έλεγχου που οφείλουμε και της περίσκεψης...\nΟλοκληρη η δηλωση του Ιωάννηείναι: «Τι λοιπόν, άγιος έσται ο ναός του Σεράπιδος δια τα βιβλία; Μη γένοιτο!... αλλά δαίμονες οικούσι τον τόπον... μάλλον δε και αυτών (των Ελλήνων) όντων δαιμόνων... και παρ’ αυτών βωμός στέκει απάτης αόρατος εις τον οποίον ψυχάς ανθρώπων θυσιάζουσι... κατάλαβε λοιπόν και φανέρωσε (διαδώστε!) ότι δαίμονες κατοικούν εκεί!» Ι. Χρυσόστομος ΛΟΓΟΙ ΚΑΤΑ ΙΟΥΔΑΙΩΝ 48.851.38 έως 852.35\nΔ.: Δεν δίνω συμβουλή, αλλά προτροπή. Θέλεις διάβασμα, πολύ διάβασμα, παρά πολύ διάβασμα...\nΑ.: Εγώ; Μα δεν κάνω τίποτε άλλο, το διάβασμα είναι η δουλεία μου;\nΔ.: Τίποτα; τίποτα, θέλεις πολύ διάβασμα...\nΔηλαδή, θέλεις να πεις ότι εσύ, έχεις διαβάσει τοσο πολύ;\nΔ.: Όχι δεν είμαι το μέτρο σύγκρισης εγώ.\nΑ.: Γιατί λοιπόν μου συστήνεις να κάνω κάτι, που εγώ το κάνω επί χρόνια καθημερινά, ενώ εσύ δεν το έχεις αρχίσει ακόμα;\nΔ.: Θέλεις πολύ, πολύ, παρά πολύ... διάβασε πολύ, πολύ, πολύ και είμαστε πάλι εδώ για να τα ξανασυζητήσουμε, αλλά θέλεις πολύ διάβασμα, πολύ, πολύ, πολύ...\nΑ.: Κλείνοντας πρέπει να σου πω, ότι το να χαρακτηρίζεις τους ικανούς συνομιλητές σου αδιάβαστους, δεν το θεωρώ καθόλου "χαριτωμένη" υπεκφυγή. Εγώ πιστεύω πως άλλοι είναι αυτοί που πρέπει επιτέλους να ανοίξουν και κανέναν βιβλίο. Βλέπεις, εγώ δεν είμαι παιδάκι για να με εντυπωσιάσεις με το "μικρόφωνο" σου και να παίξεις με τους υπαρξιακούς μου φόβους, όπως κανείς κάθε βράδυ φαντάζομαι, προσηλυτίζοντας φοβισμένα μωρά στα θρησκευτικά σου πάθη. Υποθέτω όμως, ότι με την συζητήσει μας, ακόμα και συ αισθάνθηκες αρκετά άσχημα ακούγοντας όσα είπες... και ίσως κάποτε ποιος ξέρει, αυτό να σε βοηθήσει... για χαρά.\nΔ.: Α, χα, χα, χα, δεν με πειράζει, τίποτε δεν με αγχώνει τίποτε, για σου, για σου, για σου... ... Καλημέρα σας λοιπόν, εδώ η Φωνή της Τούμπας, στους 105.5 καθημερινά, εκτός Δευτέρας και Τετάρτης στην νυχτερινή εκπομπή 12 με 2. Είναι ήδη περασμένες δυο. Σήμερα ξημερώματα Πέμπτης (27/4/2001), είμαι ο Σταμπέλλος Κλήμης, και σας περιμένω στο τηλέφωνο (031) 906131.\nΔεν έχω πολλά να προσθέσω στην νυχτερινή αυτή χαρακτηριστική για τους καιρούς μας, πολιτισμικο-θρησκευτική "μονομαχία", παρά μόνο ότι ο συγκεκριμένος γιος παπά, έχοντας προφανώς κάθε λόγο να αυξήσει το ποίμνιο του πατέρα του, με το προσωπείο του δημοσιογράφου και βολεμένος κάπου στο αργόσχολο δημόσιο, αισθανόμενος ότι έχασε λίγο από το γνωστό του "φωτοστέφανο", αμέσως μετά την ραδιοφωνική μας συνομιλία, αποκάλυψε εντελώς το πραγματικό του πρόσωπο. Λυπάμαι μόνο, που δεν ηχογράφησα το ημίωρο ντελίριο θανατολογίας, στο οποίο ξέσπασε αμέσως μετά την συζήτηση μας, πέφτοντας δήθεν σε βαθείς απολογητικούς στοχασμούς.\nΑσταμάτητα, επί ώρα πολύ και με ασυνήθιστη ευφράδεια, η γλώσσα του έσταζε ατυχήματα, ασθένειες, θάνατο, συντρίμμια, κατασ\nΜέγιστη των αναζητήσεων... η αντιπαλογνωσία\n• Σχόλιο Καλόπουλου:\nΑσταμάτητα, επί ώρα πολύ και με ασυνήθιστη ευφράδεια, η γλώσσα του έσταζε ατυχήματα, ασθένειες, θάνατο, συντρίμμια, καταστροφές, φωτιές και κόλαση! Και φυσικά, στα διαλύματα του πύρινου λόγου του, το ευφυέστατο παπαδοπαίδι πρόσφερε, έναντι του ελάχιστου αντίτιμου της τυφλής πίστης, τους απαραίτητους ολόδροσους παραδείσους, πάσης φύσεως θαύματα και ποθητές ιάσεις και τελικά χαμηλόφωνα και με απίστευτη θεολογική λαγνεία, περιέγραφε την μέγιστη αντιπαροχή της πίστης, τον αρχέγονο ανθρώπινο πόθο, που αδιάντροπα εμπορεύθηκαν όλες σχεδόν, οι παλαιές και οι νέες θρησκείες, τον πόθο της αιώνιας ζωής και της ανάστασης.\nΑσταμάτητα έβγαιναν απ' το στόμα του οι πιο απίστευτες πληγές και ιάσεις, που μου θύμιζαν εκπληκτικά τους πολυτάλαντους εκείνους θανατολόγους της ανατολής, τους προφήτες της Παλαιάς Διαθήκης, που μοίραζαν πηχτό φόβο και θάνατο, κατατρομάζοντας τον λαό Ισραήλ και υποχρεώνοντάς τον σε συμμόρφωση στις διαθέσεις του σκοτεινού τους ιερατείου. Ένα ελληνόπουλο αυτή τη φορά δυόμισι χιλιετίες μετά, συνεχίζει το άθλιο έργο τους, σπέρνοντας στις παιδικές διάνοιαες θρησκευτική παράνοια. Ηταν πραγματικά ένα ανεπανάληπτο κηρυγματικό ξέσπασμα, εμπλουτισμένο από το πλέον μαύρο και καυτό υλικό των προφητικών εικόνων, που κυριολεκτικά εξέμεσε μέσω ραδιόφωνου πάνω από την ειρηνική πόλη αυτό το ανεκδιήγητο παπαδοπαίδι!\nΟμολογώ πως ακούγοντας αυτόν τον άνθρωπο, με τόση αυταρέσκεια να σκεπάζει τον ουρανό της θεσσαλονίκης με τα ψυχικά του απόβλητα... μέσα στην γαληνή της προχωρημένης νύχτας, να παρουσιάζει σε παιδάκια, που κυρίως αποτελούν το ακροατήριο του, την ψυχαναγκαστική του πραμάτεια, με τα τόσα σκουλήκια, τάφους και δύσοσμη σαπίλα θανάτου, ένοιωσα άσχημα και αναρωτήθηκα αν έκανα καλά, που του τηλεφώνησα... αν βοήθησα οποιονδήποτε ή αν τελικά απλά του έδωσα την καλύτερη αφορμή να γεμίσει τους ραδιοδέκτες των ακροατών του με τα φαντάσματα της αρρωστημένης βιβλιογενούς του φαντασίας... με όλες τις πληγές του Φαραώ και τα κάτασπρα κοκάλα των σκοτωμένων απ' τις δηλητηριοπληγές των βιβλικών ηρώων.\nΟ αψυχολόγητος αυτός κατά δήλωση του ψυχολόγος, εντελώς άρρωστος ψυχικά, ξέβρασε πάνω απ' την πόλη, όλη την τρομολαγνεία της ιουδαιο-χριστιανικής του παιδείας, για να έχει την χαρά, ότι κατατρόμαξε και καθυπόταξε ξανά, όλα εκείνα τα παιδάκια που τυχών άκουσαν κάτι διαφορετικό! Αυτά τα κακότυχα "παιδία" που στην ησυχία της προχωρημένης νύχτας, μοναχούλια μέσα στο μισοφωτισμένο δωμάτιό τους, άνοιξαν το ραδιοφωνάκι τους, για να ακούσουν ένα σπιρτόζικο σχόλιο ή μια γλυκιά μελωδία από τον κόσμο των μεγάλων. Από τον κόσμο των δήθεν σοφών, των δήθεν θεολόγων και των δήθεν... ψυχολόγων!\nΑν όλο αυτό, που προφανώς συμβαίνει κάθε νύχτα σε βάρος αυτών των ανήλικων ακροατών, δεν είναι αισχρός προσηλυτισμός... τότε τι είναι προσηλυτισμός!\nΑς γνωρίζουν όμως όλοι αυτοί οι εμπορευόμενοι την τρομοκρατία της σωτήριας, ότι τους ακούμε και μας εμπνέουν να συνεχίσουμε την έρευνα και την συγγραφή βιβλίων, για την ενημέρωση για την πνευματική απελευθέρωση των Ελλήνων. Τους διαβεβαιούμε, ότι με τις μεσαιωνικές τους αυτές υπερβολές και τον απροσχημάτιστο φορτικό προσηλυτισμό τους, εκτρέφουν και επισπεύδουν καλύτερα από οποιονδήποτε, την ιδια τους την κοινωνική ανατροπή.


Η Ελένη Τσαλιγοπούλου θα ανοίξει από τη νέα χρονιά, στο Πειραιώς 131, το μουσικό της "Άλμπουμ"! - MusicCorner.gr\nΑρχική ΝΕΑ ΝΕΑ (GR) Η Ελένη Τσαλιγοπούλου θα ανοίξει από τη νέα χρονιά, στο Πειραιώς 131,...\nΗ Ελένη Τσαλιγοπούλου θα ανοίξει από τη νέα χρονιά, στο Πειραιώς 131, το μουσικό της “Άλμπουμ”!\nΠΡΟΣΟΧΗ: Οι παραστάσεις της Ελένης Τσαλιγοπούλου, στο Πειραιώς 131, πήραν παράταση και για όλα τα Σάββατα του Φεβρουαρίου!\nΚαι αυτή είναι η αφετηρία του φετινού «Άλμπουμ». Η νέα της παράσταση που θα ξεκινήσει μαζί με την καινούργια χρονιά, το Σάββατο 11 Ιανουαρίου 2020 και για όλα τα Σάββατα του Ιανουαρίου, στον υπέροχο χώρο του «Πειραιώς 131», στο κέντρο της πόλης.\nΕΝΑΡΞΗ: ΣΑΒΒΑΤΟ 11/1/20, για όλα τα Σάββατα του Ιανουαρίου και του Φεβρουαρίου


Είμαι πολύ χαρούμενη καθώς σήμερα θα εγκαινιάσω μια καινούργια ενότητα στο blog. Το όνομά της " Spread the News "...!!!!!!\nΤα καλά και χρήσιμα νέα πρέπει να τα μαθαίνουν όλοι. Έτσι δεν είναι;\nΚάθε Σάββατο λοιπόν θα συγκεντρώνω τα 5 καλύτερα (κατά την προσωπική μου πάντα γνώμη) post που έγραψαν άλλες greek beauty bloggers.\nΟι δύο πρώτες επιλογές όπως θα δείτε ακολουθούν το πνεύμα της οικονομίας μιας και οι καιροί είναι δύσκολοι....\nΗ Έλενα από το blog Elena's Finds, μας προτείνει να σκεφτούμε την ιδέα να αγοράσουμε πινέλα ζωγραφικής στη θέση των πανάκριβων πινέλα mac μιας και υπάρχουν αξιόλογες εναλλακτικές. Το post της θα το βρείτε εδώ.\nΗ Λουκία από το blog Blush and Glow, μας προτείνει μέσα από ένα video οικονομικές και ποιοτικές παλέτες σκιών για να μπορούμε να λάμπουμε χωρίς να χρειάζεται να ξοδέψουμε μια περιουσία. Αν δεν το είδατε μέχρι τώρα ρίξτε μια ματιά εδώ.\nΗ Χριστίνα από το blog Μy Secret Boudoir, μοιράζετε μαζί μας μια συνταγή ομορφιάς για να απαλλαγούμε από τους μαύρους κύκλους εύκολα, γρήγορα και οικονομικά. Κυρίως όμως χρησιμοποιώντας αγνά υλικά. Θέλετε να δείτε; Είμαι σίγουρη πως ναι. Την συνταγή θα την βρείτε εδώ.\nΔύο ακόμα θέσεις. Για να δούμε ποιες είναι οι τυχερές....\nΤις δύο επόμενες θέσεις κέρδισαν δύο πολύ ιδιαίτερα post.\nΗ αρθρογράφος του blog myStick Land, μου γνώρισε ένα απίστευτα διασκεδαστικό είδος γυμναστικής μέσα από ένα βιντεάκι που ανέβασε από το youtube. Ενθουσιάστηκα τόσο πολύ που αγόρασα και γω τα DVD της ομάδας αυτής και τώρα παρέα με την δίαιτα θα γυμναστώ από το σπίτι.... Το post αλλά και το εν λόγο βίντεο θα βρείτε εδώ. Και μια συμβουλή, ασκηθείτε και σεις με αυτή την ομάδα και με παρέα στο σπίτι!!!!\nΤελευταία για σήμερα η Δάφνη με το blog Crush with eyeliner. Μου θύμισε σκηνές από τα παιδικά μου χρόνια. Ξύπναγα κάθε Σ/Κ στις 7 το πρωί και έτρεχα στο σαλόνι για να δω τι άλλο... Στρουμφάκια!!!!!!!! Θέλετε να δείτε πως τα κατάφερε; Το post της θα το βρείτε εδώ.\nΑυτό ήταν λοιπόν το Top5 της εβδομάδας.\nΠως σας φάνηκε;;;;;;;\nMiss Starshiny 04 Φεβρουαρίου, 2012 20:41\nΠρωτοτυπη και ωραια ιδεα!\nCuteandGirlyDMS 04 Φεβρουαρίου, 2012 21:07\nI'M MACEDONIAN I'M GREEK! 04 Φεβρουαρίου, 2012 22:06\nΜακάρι να κάνεις και ένα αφιέρωμα για το Νο1 προιόν στον κόσμο και με διαφορά!\nΘα με κάνεις πολύ χαρούμενο!!!\nCuteandGirlyDMS 04 Φεβρουαρίου, 2012 22:46\nΗ αληθεια είναι οτι έχω ακουσει τα καλύτερα αλλα δεν το εχω δοκιμάσει ακομα.... οταν το δοκιμάσω να είσαι σίγουρος ότι θα γράψω την ειλικρινή μου γνώμη γι'αυτο!!!!!!!!!! οπως κάνω πάντα!\nNatalieDouka 05 Φεβρουαρίου, 2012 00:31\nΤέλεια ενότητα! Τρέχω να δω όσα από τα ποστ δεν έχω δει!\nCuteandGirlyDMS 05 Φεβρουαρίου, 2012 00:43\nπραγματικά χαίρομαι τόσο πολυ που σου αρεσει!\nDaphne 05 Φεβρουαρίου, 2012 00:40\nπολυ καλη η ιδέα σου!! και σε ευχαριστω παρα παρα πολυ που συμπεριέλαβες και το δικο μου ποστ!! :D :D :D\nCuteandGirlyDMS 05 Φεβρουαρίου, 2012 00:44\nη χαρά είναι δική μου! το post πραγματικά μου αρεσε πάρα πάρα πολυ!!!!!!!!!\nlucy 05 Φεβρουαρίου, 2012 01:35\nσ'ευχαριστω παρα πολυ!η ιδεα φοβερη!πολλα φιλια!:)\nCuteandGirlyDMS 05 Φεβρουαρίου, 2012 10:40\n:) χαιρομαι που σου αρεσει η ιδεα μου!!!!!!!!!\nChristina 05 Φεβρουαρίου, 2012 08:20\nΣ' ευχαριστω πολυ Ντεπη μου! Χαιρομαι που σου αρεσε η συνταγουλα κι ευχομαι να αρεσει και σε αλλες κοπελες. Φιλια πολλα!\nCuteandGirlyDMS 05 Φεβρουαρίου, 2012 10:33\nείμαι σίγουρη οτι αρεσει σε ολες τις κοπελες! σημερα μαλιστα λεω να την δοκιμασω κιολας!\nsmugnificent 05 Φεβρουαρίου, 2012 11:08\nΠολύ όμορφη ιδέα πραγματικά\nmyStickland 05 Φεβρουαρίου, 2012 13:40\nΑ...σ'ευχαριστώ πολύ πολύ γλυκειά μου!!!\nΘα το re-blog..άρω!!\nCuteandGirlyDMS 05 Φεβρουαρίου, 2012 14:58\nNatasa makeup-nails 05 Φεβρουαρίου, 2012 14:14\nΠολύ ωραία η ιδέα σου,πρωτότυπη!!Μπράβο κορίτσι!\nCuteandGirlyDMS 05 Φεβρουαρίου, 2012 14:59\nthx beauty! i really appreciate your support!\nmyStickland 05 Φεβρουαρίου, 2012 14:18\nΓια τσέκαρε εδώ..http://mystickland.blogspot.com/2012/02/re-blog.html\nτο ειδα!!!! ευχαριστω!!!!!!!!!!!\nStyleflakes 06 Φεβρουαρίου, 2012 02:05\nTeleia h idea sou!uperoxh enothta!!!euxaristoume gia ta tips!!!polla filia! :)\nCuteandGirlyDMS 07 Φεβρουαρίου, 2012 10:11\nευχαριστω γλυκια μου να σαι καλα!!!!!!!\nChristiana Giaritzoglou 07 Φεβρουαρίου, 2012 00:39\nCuteandGirlyDMS 07 Φεβρουαρίου, 2012 10:12\nRenataD. 13 Ιουλίου, 2012 03:33\nΠολύ καλή η ιδέα με τα πινέλα!!!


Η Μαριάννα Καλλέργη μίλησε για την άσχημη εμπειρία της στο Survivor με το πρόβλημα υγείας που αντιμετώπισε και την ελλιπή ιατρική περίθαλψη που έλαβε όσο βρισκόταν εκεί αλλά και για τη στενή φιλία που ανέπτυξε με τον Νάσο Παπαργυρόπουλο στο Nomads, στο οποίο επίσης συμμετείχε. «Πέρασα πάρα πολύ δύσκολα. Είμαι πολύ τυχερή που άκουσα το σώμα μου. Στο κομμάτι της υγείας μας έλεγαν άλλα και άλλα πράγματα είδαμε. Μας είχαν πει ότι θα έχουμε νοσοκομείο, θα έχουμε την περίθαλψη που μας αρμόζει και ότι δεν θα μας φέρονταν… ούτε ζώα, για να το πω κυνικά. Ένα βράδυ αρχίζω και ψήνομαι και τρέμω.\nΜε πιάνει ο Σπαλιάρας και μου λέει «βράζεις». Έρχεται και ο Γιώργος Αγγελόπουλος και μου λέει «Έχεις αλλάξει χρώμα, πάμε τώρα να δούμε τι γίνεται, μην τα σπάσω όλα»! Με πήγαν στο νοσοκομείο για 40 λεπτά, με γύρισαν πίσω και ξανασήκωσα πυρετό. Μου έδιναν συνέχεια χάπια, δεν ξέρω τι μου έδιναν. Δεν έφυγα εκείνο το βράδυ, μου είπαν κάνε υπομονή μέχρι το συμβούλιο. Ο πνευμονολόγος μου μού είπε όταν αν έμενα στο νησί άλλες 3 ώρες, θα είχα πρόβλημα», ανέφερε η Μαριάννα Καλλέργη και μοιράστηκε το γεγονός ότι ένα μήνα μετά έχασε τον παππού της κάτι που αν βρισκόταν μέσα στο παιχνίδι δεν θα μάθαινε.\nΜοιράστηκε ακόμα και την δυνατή φιλία που ανέπτυξε στο Nomads με τον Νάσο Παπαργυρόπουλο:«Με τον Νάσο Παπαργυρόπουλο ήμασταν μαζί στο Nomads. Έχουμε έρθει πολύ κοντά, είναι ένας άνθρωπος τρομερός, μου έχει σημαδέψει τη ζωή. Τον θαυμάζω για τον τρόπο που μου μιλάει, που έχει αυτή την ενέργεια σε ό,τι κι αν κάνει. Πολύ ευγενικός άνθρωπος. Δεν ξέρεις πώς μπορεί να τα φέρει η ζωή, απλά κάνουμε πάρα πολύ παρέα και ό,τι και να χρειαστεί θα είμαι εκεί και αν χρειαστώ κι εγώ κάτι θα είναι εκεί. Το τι θα προκύψει, αν θα προκύψει».\nΔείτε όσα αναφέρει για τον Νάσο Παπαργυρόπουλο:\nΤης έχει γυαλίσει ο Νασος....\n«Έχεις αλλάξει χρώμα, πάμε τώρα να δούμε τι γίνεται, μην τα σπάσω όλα». Κλασικος αντρακλας Έλληνας...\nΣούργελο αυτή μέγα. Ακόνη μεγαλύτερο όμως ο δήθεν Βουδιστής και...φιλάνθρωπος Νάσος που τρώει τα λεφτά του μπουζουξή πατέρα....


'' ΤΡΕΧΟΝΤΑ ΕΝΔΙΑΦΕΡΟΝΤΑ ΓΕΓΟΝΟΤΑ '' !!! - Σελίδα 96\nΣελίδα 96 από 109\nJump to page: Εμφάνιση αποτελεσμάτων : 951 έως 960 από 1085\nΜηνύματα 10.192\t4 Μαρτίου\n* Ταραχές στη Λιβύη το 2011:\no Το κανάλι Al Arabiya μεταδίδει ότι η πόλη Μπρέγκα βομβαρδίστηκε από δυνάμεις πιστές στον Μοαμάρ Καντάφι.(Reuters)\no Το καθεστώς του Καντάφι εγκλωβίζει τους ξένους δημοσιογράφους σε ξενοδοχείο στην Τρίπολη, επικαλούμενο λόγους ασφαλείας. (AGI)\no Εκδίδεται από την Interpol διεθνής συναγερμός για τον Καντάφι και για 15 μέλη της οικογένειάς του και στενούς συνεργάτες του , ώστε να εφαρμοστούν οι κυρώσεις που έχουν επιβληθεί από τα Ηνωμένα Έθνη εναντίον του καθεστώτος. (AP μέσω Forbes)\no Σφοδρές συγκρούσεις γίνονται στην Ζαουίγια, με απολογισμό τουλάχιστον 30 νεκρούς. (AAP μέσω SBS), (Sky News)\n* Έπειτα από την θετική ψήφο στο χθεσινό δημοψήφισμα στην Ουαλία, η Συνέλευση της Ουαλίας αποκτά εξουσίες για την σύνταξη νόμων και θεωρείται πιθανόν ότι οι νόμοι θα εκδίδονται στο μέλλον χωρίς την έγκριση του βρετανικού Κοινοβουλίου και του αρμόδιου υπουργού για θέματα Ουαλίας. (BBC)\nΑπάντηση με παράθεση 07-03-2011, 07:09\nΜηνύματα 10.192\t5 Μαρτίου\no Στην Ζαουίγια, οι δυνάμεις της αντιπολίτευσης κατορθώνουν να αναχαιτίσουν τις δυνάμεις που πρόσκεινται στον Καντάφι. (Al Arabiya)\n* Δεν βρίσκονται άλλα πτώματα από τον σεισμό του περασμένου μήνα στο Κράιστερτς της Νέας Ζηλανδίας, παρά τους φόβους ότι 22 άτομα είχαν θαφτεί κάτω από τα συντρίμμια του καθεδρικού ναού. Ο επιβεβαιωμένος αριθμός των θυμάτων ανέρχεται στα 165. (Stuff and NZPA)\n* Έξι άτομα σκοτώθηκαν στη δυτική Ρωσία ύστερα από συντριβή ρωσικού αεροσκάφους. πληροφορίες εδώ\nΝόμοι και εγκληματικότητα\n* Παραπέμπεται σε δίκη ο πρωθυπουργός της Ιταλίας Σίλβιο Μπερλουσκόνι, κατηγορούμενος για διαφθορά. (BBC)\n* Αντικαθίστανται δύο υπουργοί της κυβέρνησης του Ομάν, ενώ συνεχίζονται οι αντικυβερνητικές διαδηλώσεις στο κράτος. (Reuters)\n* Απαγορεύονται όλες οι διαδηλώσεις στην Σαουδική Αραβία, έπειτα από εκείνες που έλαβαν χώρα στα ανατολικά της χώρας. (Al Jazeera)\nΑπάντηση με παράθεση 08-03-2011, 20:31\nΜηνύματα 10.192\t6 Μαρτίου\nΈνοπλες συγκρούσεις και επιθέσεις\n* Εξεγέρσεις σε αραβικές χώρες το 2011:\no Συνεχίζεται η εξέγερση εναντίον του καθεστώτος του Καντάφι. (The Guardian)\no Χιλιάδες άτομα διαδηλώνουν στην Μανάμα, ζητώντας την παραίτηση του πρωθυπουργού και εκφράζοντας την δυσαρέσκειά τους με τον Βασιλιά. (Al Jazeera)\n* Ο τραγουδιστής Φιλ Κόλινς ανακοινώνει την αποχώρησή του από την μουσική για λόγους υγείας. (People)\n* Από πυρκαγιά σε μπαρ το Ταϊτσούνγκ της Ταϊβάν χάνουν την ζωή τους 9 άνθρωποι και άλλοι 12 τραυματίζονται. (Focus Taiwan)\n* Τρεις υπήκοοι του Μπανγκλαντές χάνουν την ζωή τους και 11 αγνοούνται στο λιμάνι της Σούδας κατά τον κατάπλου του πλοίου Ionian King, που έφτασε από την Τρίπολη της Λιβύης. Συγκεκριμένα, 49 υπήκοοι του Μπανγκλαντές, αντί να βγουν από το πλοίο, έπεσαν στη θάλασσα, ώστε να αποφύγουν τον επαναπατρισμό τους. (Ελευθεροτυπία)\n* Τα δύο Ιρλανδικά κόμματα Φάιν Γκαέλ και το Εργατικό κόμμα καταλήγουν σε συνεργασία για το σχηματισμό κυβέρνησης.(tvxs)\n* Παραιτείται ο Ιάπωνας υπουργός εξωτερικών Σέιτζι Μαεχάρα. (Japan Times)\nΑπάντηση με παράθεση 10-03-2011, 21:33\nΜηνύματα 10.192\t7 Μαρτίου\n* Ταραχές στη Λιβύη το 2011\no Το NATO αποφασίζει να αυξήσει τις αναγνωριστικές πτήσεις πάνω από τη Λιβύη σε 24ωρη βάση. (MSNBC)\no Μεταδίδεται από αραβικά ΜΜΕ ότι ο Μοαμάρ Καντάφι έστειλε απεσταλμένους στην Βεγγάζη ώστε να διαπραγματευτεί τους όρους της αποχώρησής του από την εξουσία, οι οποίοι όμως απορρίφθηκαν (Asharq Alawsat)\n* Ο πρόεδρος Λοράν Γκαγκμπό κρατικοποιεί όλες τις βιομηχανίες καφέ και κακάο στην Ακτή Ελεφαντοστού. (CNN)\n* Το Ηνωμένο Βασίλειο αναβαθμίζει τις διπλωματικές του σχέσεις με το Κράτος της Παλαιστίνης στον δεύτερο υψηλότερο βαθμό διπλωματικής εκπροσώπησης (διπλωματική αποστολή).(Haaretz)\n* Ορκίζεται νέα κυβέρνηση στην Αίγυπτο. (Al Arabiya)\nΑπάντηση με παράθεση 10-03-2011, 21:34\nΜηνύματα 10.192\t8 Μαρτίου\no O Αμερικανός πρόεδρος Μπαράκ Ομπάμα και ο Βρετανός πρωθυπουργός Ντέιβιντ Κάμερον αναφέρουν ότι κοινός τους στόχος είναι η αποχώρηση του Καντάφι από την εξουσία. (Reuters)\n* Στην Ακτή Ελεφαντοστού, έπειτα από πορεία σε ένδειξη διαμαρτυρίας για τον θάνατο 7 διαδηλωτριών την περασμένη εβδομάδα, σκοτώνονται από πυρά άλλα 4 άτομα. (Times of India)\n* Η Μάτα Τουαταγκαλόα Κέλι αναλαμβάνει ορκίζεται ως η πρώτη γυναίκα δικαστής στη Σαμόα. (RNZI)\nΜηνύματα 10.192\t9 Μαρτίου\no Το καθεστώς του Καντάφι προσφέρει το ποσό των 400.000 δολαρίων ΗΠΑ ως αμοιβή σε αυτούς που θα παραδώσουν τον ηγέτη των ανταρτών Μουσταφά Αμπντέλ Τζαλίλ. (RIA Novosti)\n* Ταραχές στην Υεμένη το 2011:\no Σκοτώνονται δύο άνθρωποι στη διάρκεια διαδηλώσεων στην χώρα. (Al Jazeera)\n* Σε ανακοίνωση των Ηνωμένων Εθνών αναφέρεται ότι το 2010 αυξήθηκαν κατά 15% οι θάνατοι πολιτών στο Αφγανιστάν κατά τον πόλεμο που συνεχίζεται από το 2001. Τα θύματα έφτασαν τα 2777. (Bloomberg)\n* Η Δανία αναβαθμίζει τις διπλωματικές σχέσεις της με το Κράτος της Παλαιστίνης, σε διπλωματική αποστολή, τον δεύτερο υψηλότερο βαθμό διπλωματικής εκπροσώπησης.(Haaretz)\n* Εξεγέρσεις στις αραβικές χώρες και την Β. Αφρική 2010–2011:\no Μπαχρέιν: Χιλιάδες διαδηλωτές εκφράζουν την διαμαρτυρία τους προς την κυβερνητική πολιτική υπέρ των αλλοδαπών. (The National)\no Μαρόκο: Ο Βασιλιάς Μοχάμετ ΣΤ' υπόσχεται να προβεί σε δημοκρατικές μεταρρυθμίσεις στο Σύνταγμα της χώρας, έπειτα από διαδηλώσεις τον περασμένο μήνα. (Πρώτο Θέμα)\no Τυνησία: Δικαστήριο αποφασίζει την διάλυση του Συνταγματικού Δημοκρατικού Συναγερμού, πολιτικού κόμματος του άλλοτε προέδρου Μπεν Αλί. (IOL)\n* Γύρω στους 300 μετανάστες στην Ελλάδα σταματούν την απεργία πείνας, έπειτα από την συμφωνία με την κυβέρνηση αναφορικά με τις άδειες παραμονής. (BBC)\n* Νέος υπουργός εξωτερικών στην Ιαπωνία ορκίζεται ο Τακεάκι Ματσουμότο. (Xinhua)\n* Εκλέγεται 13ος πρωθυπουργός της Ιρλανδίας ο Έντα Κένι με ψήφους 117-27. (Irish Times)\n* Υπογράφεται και τίθεται σε ισχύ η απαγόρευση της θανατικής ποινής στην πολιτεία του Ιλινόις. (Chicago Tribune μέσω Chicago Breaking News)\n* Προσγειώνεται για τελευταία φορά το διαστημικό λεωφορείο Discovery στο Διαστημικό Κέντρο της Φλόριντα έπειτα από 27 χρόνια συνεχούς λειτουργίας. (BBC)\nΑπάντηση με παράθεση 11-03-2011, 21:38\nΜηνύματα 10.192\t10 Μαρτίου\no Η Γαλλία αναγνωρίζει το Μεταβατικό Εθνικό Συμβούλιο της Λιβύης ως τον μοναδικό αντιπρόσωπο του λαού της Λιβύης. (France 24)\no Οι δυνάμεις που πρόσκεινται στον Καντάφι ισχυρίζονται ότι έχουν τον έλεγχο της πόλης Ρας Λανούφ με απολογισμό δεκάδες νεκρούς. (Al-Jazeera)\no Οι ΗΠΑ διακόπτουν τις σχέσεις τους με την λιβυκή πρεσβεία στην Ουάσιγκτον. (AP μέσω Las Vegas Review-Journal)\n* Ο οίκος Moody's υποβιβάζει την πιστοληπτική ικανότητα της Ισπανίας σε Aa2 εξαιτίας του κόστους για την ανασυγκρότηση του τραπεζικού συστήματος στην ιβηρική χώρα. (Financial Times)\n* Από σεισμό μεγέθους 5,4 βαθμών της κλίμακας Ρίχτερ, σκοτώνονται τουλάχιστον 24 άνθρωποι και άλλοι 207 τραυματίζονται στην επαρχία Γιουνάν της Κίνας, κοντά στα σύνορα με την Βιρμανία. (Xinhua)\n* Ο πρόεδρος της Υεμένης Αλί Αμπντουλάχ Σαλέχ ανακοινώνει σχέδια για να γίνει η χώρα στο μέλλον κοινοβουλευτική δημοκρατία, έπειτα από πολλές εβδομάδες διαδηλώσεων και ταραχών. (Yemen News Agency)\n* Ο 14ος Δαλάι Λάμα ανακοινώνει την πρόθεσή του να παραιτηθεί από πολιτικός ηγέτης της εξόριστης κυβέρνησης του Θιβέτ. (CNN)\nΑπάντηση με παράθεση 13-03-2011, 22:30\nΜηνύματα 10.192\t11 Μαρτίου\n* Σεισμός 8,9 βαθμών της Κλίμακας Ρίχτερ, διάρκειας περίπου 2 λεπτών, σημειώνεται στις βορειοανατολικές ακτές της Ιαπωνίας, ανατολικά της πόλης Σεντάι (14:46 τοπική ώρα). Από τον σεισμό προκλήθηκε τσουνάμι ύψους 10 μέτρων, ενώ ακολούθησαν και ισχυροί μετασεισμοί, προκαλώντας τεράστιες καταστροφές στη χώρα και εκατοντάδες νεκρούς. (in.gr), (Ελευθεροτυπία), (Καθημερινή)\no Προειδοποιήσεις για πιθανό τσουνάμι εκδίδονται σε Ρωσία, Ταϊβάν, Ινδονησία, Παπούα Νέα Γουινέα και ΗΠΑ.(Market Watch)\no Η Γεωλογική Υπηρεσία των ΗΠΑ υπολογίζει ότι ο σημερινός ήταν ο 5ος μεγαλύτερος σεισμός στον πλανήτη από το 1900. (USGS)\no Χιλιάδες κάτοικοι που ζουν κοντά στον πυρηνικό σταθμό της Φουκουσίμα απομακρύνονται, έπειτα από διαρροή ακτνοβολίας. (New York Times)\n* Από βουτιά λεωφορείου σε χαράδρα στην επαρχία Ζινγιάνγκ της Κίνας, σκοτώνονται τουλάχιστον 16 άτομα και άλλα 24 τραυματίζονται. (AP μέσω MSNBC)\no Οι ηγέτες της ΕΕ πραγματοποιούν έκτακτη σύνοδο κορυφής στις Βρυξέλλες αναφορικά με την εξέγερση στη Λιβύη. (BBC)\no Συνεχίζονται οι συγκρούσεις ανάμεσα σε αντάρτες και στις δυνάμεις που είναι φίλα προσκείμενες στον Καντάφι. (Al Jazeera)\n* Η Ινδία και το Πακιστάν πραγματοποιούν με επιτυχία πυραυλικές δοκιμές. (Sify India)\n* Τίθεται σε ισχύ η Συντακτική Συνθήκη UNASUR , με την οποία η Ένωση των Χωρών της Νότιας Αμερικής αποκτά διεθνή νομιμότητα. (Telesur)(Télam)\n* Ο πρωθυπουργός της Ζιμπάμπουε, Μόργκαν Τσβανγκιράι, ζητά τον τερματισμό της κυβέρνησης εθνικής ενότητας έπειτα από την σύλληψη ενός από τα μέλη του κόμματός του. (AllAfrica.com)\nΑπάντηση με παράθεση 15-03-2011, 10:37\nΑπάντηση με παράθεση 15-03-2011, 10:38\nΜηνύματα 10.192\t12 Μαρτίου\n* Ταραχές στην Λιβύη το 2011:\no Δυνάμεις πιστές στον Λίβυο ηγέτη Μοαμάρ Καντάφι θέτουν υπό τον έλεγχό τους την πετρελαιοπαραγωγό πόλη Ρας Λανούφ.\n* Στην Υεμένη σκοτώνεται τουλάχιστον 1 άτομο και δεκάδες άλλα τραυματίζονται καθώς περικυκλώνεται ένας χώρος διαδηλώσεων από τις δυνάμεις ασφαλείας στην Σαναά.(Al Jazeera)\n* Σεισμός και τσουνάμι στο Σεντάι της Ιαπωνίας το 2011\no Αναμένεται να ξεπεράσουν τα 1.000 τα θύματα από την τραγωδία. (The Australian)\no Ανακοινώνεται ότι σημειώθηκε έκρηξη στον πυρηνικό σταθμό Φουκουσίμα Νο 1, όπου οι μετρήσεις ραδιενέργειας βρίσκονται σε επίπεδο 1.000 πάνω από το φυσιολογικό. (Ελευθεροτυπία)\n* Διεξάγεται ο δεύτερος και τελικός γύρος των προεδρικών εκλογών στον Νίγηρα, με αντιπάλους τον Μαχαμαντού Ισούφου και τον πρώην πρωθυπουργό Σεϊνί Ουμαρού. (VOA News)\n* Ο Έλληνας Λευτέρης Κοσμίδης κατακτά το χρυσό μετάλλιο στις ασκήσεις εδάφους στο Παγκόσμιο κύπελλο ενόργανης γυμναστικής, στο Κότμπους της Γερμανίας, έχοντας βαθμολογηθεί με 15,525 βαθμούς. Την δεύτερη θέση μοιράζονται ο Ισραηλινός Αλεξάντερ Σατίλοφ και ο Κροάτης Τόμισλαβ Μάρκοβιτς, με 15.250 β. Στο αγώνισμα των κρίκων, πρωτεύει ο Κινέζος Ζουάν Λούο, με 15.675 πόντους και με τον Έλληνα Λευτέρη Πετρούνια να ισοβαθμεί στην 2η θέση (με 15.450 πόντους) με τον Ολλανδό Γιούρι βαν Χέλντερ. (in.gr)\nΑπάντηση με παράθεση Σελίδα 96 από 109


Η Πριγκίπισσα Σαρλίν αποκαλύπτει πότε επιστρέφει στο Μονακό μετά την ασθένεια που την κράτησε στη Νότια Αφρική | Hello Magazine\nΌσα δήλωσε σχετικά με την επιστροφή της στο Μονακό\n31 ΙΟΥΛΙΟΥ 21 - 15:11\nH Πριγκίπισσα Σαρλίν πέρασε τους τελευταίους μήνες στη Νότια Αφρική, καθώς διαγνώστηκε με λοίμωξη στο αυτί, στο λαιμό και στη μύτη κι έτσι δεν μπόρεσε να ταξιδέψει.\nΜιλώντας στο ραδιοφωνικό σταθμό της Νότιας Αφρικής 702’s, η Πριγκίπισσα Σαρλίν αποκάλυψε πως είναι σε “κατάσταση αναμονής”. “Αρχικά υποτίθεται ότι θα ήμουν εδώ για 10 έως 12 ημέρες, δυστυχώς, είχα ένα πρόβλημα με τα αυτιά μου και το διαπίστωσα όταν οι γιατροί μου είπαν πως είχα λοίμωξη από την ανύψωση ιγμορείου και μάλιστα αρκετά σοβαρή. Έτσι, χρειάζεται χρόνος για να αντιμετωπιστεί αυτό το πρόβλημα“, δήλωσε η ίδια.\nΗ Πριγκίπισσα Σαρλίν θα παραμείνει στη Νότια Αφρική μέχρι τα τέλη Οκτωβρίου\nΠρος το παρόν, όπως είπε: “Δεν μπορώ να επιταχύνω τη θεραπεία, οπότε θα μείνω στη Νότια Αφρική μέχρι τα τέλη Οκτωβρίου”. Και παρόλο που πρόκειται να υποβληθεί σε άλλη μία ιατρική επέμβαση, δήλωσε: “Νιώθω υγιής, νιώθω καλά“.\nΑνέφερε επίσης, ότι η απουσία της οικογένειάς της – ο 63χρονος πρίγκιπας Αλβέρτος και τα 6χρονα δίδυμα Γκαμπριέλα και Ζακ – είναι πολύ δύσκολη.\nΗ Πριγκίπισσα Σαρλίν με την οικογένειά της\n“Αυτή είναι η μεγαλύτερη περίοδος που πραγματικά έχω μείνει μακριά από την Ευρώπη και τα παιδιά μου” είπε. Αλλά, όπως μοιράστηκε στο Instagram της νωρίτερα αυτό το μήνα, επικοινωνεί μαζί τους μέσω FaceTime, τις περισσότερες ημέρες.\n“Δεν μπορώ να προβλέψω πώς θα εξελιχθεί η διαδικασία της θεραπείας μου, αλλά είμαι πολύ λυπημένη που δεν μπορώ να είμαι με τα παιδιά μου αυτό το καλοκαίρι στην Ευρώπη” τόνισε στις δηλώσεις της, η Πριγκίπισσα Σαρλίν.\nΠΕΡΙΣΣΟΤΕΡΑ ΓΙΑ ΠΡΙΓΚΙΠΙΣΣΑ ΣΑΡΛΙΝ, ΠΡΙΓΚΙΠΑΣ ΑΛΒΕΡΤΟΣ, ΠΡΙΓΚΙΠΙΣΣΑ CHARLENE, ΠΡΙΓΚΙΠΙΣΣΑ ΣΑΡΛΙΝ ΤΟΥ ΜΟΝΑΚΟ


F Στον αέρα η πρώτη κατοικία – Επί του Πιεστηρίου\nYou are here: Home › Παρόν της Κυριακής › Στον αέρα η πρώτη κατοικία\n← Δεν αξίζει αποχαιρετισμός στη Χάλκη\nΟ Κώστας Μπακογιάννης αποκαλύπτει το σχέδιό του για την Αθήνα στο «Επί του Πιεστηρίου» →\nΤο «κούρεμα» της οφειλής θα αποφασίζουν αποκλειστικά οι τράπεζες\n-Για να προσφύγει κάποιος στη Δικαιοσύνη, πρέπει να καταβάλει το 30% της δόσης\n-Η επιδότηση από το κράτος δεν είναι δεδομένη\nΘετικά στοιχεία, τα οποία προσφέρουν έναν οδικό χάρτη, έχει η συμφωνία για ένα νέο πλαίσιο στην προστασία της πρώτης κατοικίας, στην οποία κατέληξε η σύσκεψη στο Μαξίμου, υπό τον πρωθυπουργό, με τις διοικήσεις των τεσσάρων συστημικών τραπεζών.\nΤο βασικότερο, όμως, από τα στοιχεία που απουσιάζουν είναι το ποιος θα αποφασίζει για τις προϋποθέσεις της ρύθμισης, και συγκεκριμένα για το ποσοστό του «κουρέματος» και τον αριθμό των δόσεων.\nΗ τράπεζα; Θα μπορεί να προσφύγει κάπου ο δανειολήπτης, και πού, αν δεν έχει την οικονομική δυνατότητα να ανταποκριθεί ή η απόφαση της τράπεζας θα είναι τελεσίδικη και αδιαπραγμάτευτη; Μήπως, κύριε πρωθυπουργέ, πρέπει να υπάρχει ένα δεσμευτικό πλαίσιο, εντός του οποίου θα κινείται η τράπεζα; Επίσης, δεν πρέπει να υπάρχει δεσμευτικός χρόνος για τις αποφάσεις της τράπεζας; Μήπως πρέπει να υπάρξουν τυποποιημένες και αυτοματοποιημένες διαδικασίες ρύθμισης του δανείου, τις οποίες θα υποχρεούται η τράπεζα να εφαρμόζει μέχρι κεραίας; Και κάτι ακόμη. Η ρύθμιση για την προστασία της πρώτης κατοικίας αφορά ένα είδος πτώχευσης. Και σε καμία χώρα οι όποιες αλλαγές στο Πτωχευτικό Δίκαιο δεν έγιναν επί τα χείρω.\nΈνα άλλο ερώτημα αφορά τον ρόλο της Ειδικής Γραμματείας Διαχείρισης Ιδιωτικού Χρέους, στην οποία θα δημιουργηθεί μια πλατφόρμα όπου θα υποβάλλεται η αίτηση του οφειλέτη για την προστασία της πρώτης κατοικίας του. Ο ρόλος της, δηλαδή, θα είναι καθαρά γραφειοκρατικός;\nΜε βάση τα όσα συμφωνήθηκαν, η προστασία θα παρέχεται σε όσους έχουν οφειλή σε τράπεζα με υποθήκη πρώτη κατοικία, εφόσον:\n• Το υπόλοιπο του δανείου δεν ξεπερνά τα 130.000 ευρώ.\n• Την υποχρεωτική ένταξη στην πλατφόρμα και όλων των υποθέσεων που εκκρεμούν σήμερα στα Ειρηνοδικεία, οι οποίες με βάση τα στοιχεία του τέλους του 2018 φθάνουν τις 135.000. Εφόσον ο δανειολήπτης ακολουθήσει τη διαδικασία μέσω της πλατφόρμας και πληροί τα παραπάνω κριτήρια, θα θεωρείται επιλέξιμος και θα μπορεί να ρυθμίσει την οφειλή του με συγκεκριμένους όρους.\n• Η δυνατότητα αποπληρωμής της οφειλής σε έως και 25 χρόνια.\n• Η ρύθμιση της οφειλής με καθορισμένο επιτόκιο, δηλαδή euribor + 2%.\n• Η ρύθμιση θα μπορεί να περιλαμβάνει και «κούρεμα» της οφειλής, το οποίο όμως δεν θα είναι οριζόντιο. Το «κούρεμα» θα αποφασίζεται με τραπεζικά κριτήρια εφόσον το υπόλοιπο του δανείου υπερβαίνει το 120% της εμπορικής αξίας του ακινήτου.\n• Η ρύθμιση θα μπορεί να προβλέπει και επιδότηση από το κράτος για όσους έχουν εισόδημα έως 12.500 ευρώ, όταν πρόκειται για μονομελή οικογένεια, και έως 21.000 ευρώ όταν πρόκειται για ζευγάρι, όριο που προσαυξάνεται κατά 5.000 ευρώ για κάθε παιδί, έως τα τρία.\n• Στη ρύθμιση μπορούν να ενταχθούν και έμποροι που έχουν οφειλή σε τράπεζα και έχουν βάλει ως εγγύηση την πρώτη τους κατοικία.\nΗ συμφωνία προβλέπει τέσσερις ασφαλιστικές δικλίδες, που έχουν στόχο να μην εκμεταλλευθούν το νέο πλαίσιο οι επιτήδειοι:\n1. Όσοι έχουν υποβάλει αίτηση για υπαγωγή στον «νόμο Κατσέλη», αλλά δεν έχει εκδικαστεί η υπόθεσή τους, θα υποχρεωθούν να υποβάλουν αίτηση στην πλατφόρμα, ώστε να διαπιστωθεί εάν πληρούν τα υφιστάμενα κριτήρια επιλεξιμότητας. Πρόκειται για ένα είδος προδικαστικού ελέγχου fast track.\n2. Κανένας δανειολήπτης δεν θα έχει προστασία της πρώτης κατοικίας χωρίς προέλεγχο –μέσω της πλατφόρμας–, με τον οποίο θα πιστοποιείται ότι πληροί τα κριτήρια επιλεξιμότητας.\n3. Όποιος επιλέξει την προσφυγή στη Δικαιοσύνη αντί της προτεινόμενης ρύθμισης από την τράπεζα θα πρέπει να καταβάλει το 30% της δόσης μέχρι την εκδίκαση της υπόθεσής του.\n4. Όποιος δεν καταβάλει τρεις δόσεις χάνει την προστασία και η κατοικία του βγαίνει αυτομάτως σε πλειστηριασμό. Ο στόχος είναι το νέο πλαίσιο να ψηφιστεί έως τα τέλη Φεβρουαρίου, οπότε και λήγει η παράταση που έχει δοθεί στο άρθρο 9 του «νόμου Κατσέλη», ώστε να τεθεί άμεσα σε εφαρμογή.\nΜέσα στις επόμενες ημέρες μπαίνει σε εφαρμογή στην Κύπρο το σχέδιο «Εστία», που καλύπτει όχι μόνο ευπαθείς κοινωνικές ομάδες αλλά και οφειλέτες της μεσαίας τάξης, καθώς τα όρια της προστασίας για την πρώτη κατοικία συνδέονται με την εμπορική αξία του ακινήτου, που μπορεί να φθάνει έως τα 350.000 ευρώ.\nΠυρήνας του σχεδίου «Εστία» είναι η υποχρέωση της τράπεζας ή της εταιρείας που έχει εξαγοράσει το δάνειο να αναδιαρθρώσει την οφειλή από στεγαστικό δάνειο βάσει συγκεκριμένων κριτηρίων, όπως το επιτόκιο και η διάρκεια αποπληρωμής. Και, στον βαθμό που ο δανειολήπτης είναι συνεπής στην πληρωμή των μηνιαίων καταβολών, το κράτος συνεισφέρει από την πλευρά του το ένα τρίτο της δόσης.


NewsIT Κοσμος Κρεμλινο: Δεν κρυβομαστε εμεις πισω απο την κυβερνοεπιθεση σε υπουργεια των ΗΠΑ\nΘύματα κυβερνοεπίθεσης έπεσαν χθες Κυριακή τουλάχιστον δύο υπουργεία των Ηνωμένων Πολιτειών της Αμερικής.\nΤο γεγονός επιβεβαίωσε η αμερικανική κυβέρνηση, ενώ τόσο μέσα ενημέρωσης, όσο και -κυρίως- Αμερικανοί αξιωματούχοι μιλώντας στο πρακτορείο Reuters οι χάκερς που βρίσκονται πίσω από την κυβερνοεπίθεση συνδέονται με το ρωσικό κράτος.\nΌπως ήταν επόμενο, οι ισχυρισμοί αυτοί προκάλεσαν την αντίδραση της Μόσχας.\nΗ Ρωσία δεν έχει καμία σχέση με την παρακολούθηση από χάκερς της εσωτερικής ηλεκτρονικής αλληλογραφίας του αμερικανικού υπουργείου Οικονομικών, ανέφερε σήμερα το Κρεμλίνο.\nclick4more: Ρώσοι χάκερς χτύπησαν την κυβέρνηση των ΗΠΑ – Επιθέσεις σε 2 υπουργεία\n«Για ακόμη μία φορά θέλω να υπενθυμίσω ότι ο πρόεδρος Πούτιν ήταν εκείνος που είχε προτείνει στην αμερικανική πλευρά να συμφωνήσουν και να υπογράψουν συμφωνία συνεργασίας στον τομέα της κυβερνοασφάλειας», δήλωσε ο εκπρόσωπος του Ρώσου προέδρου Ντμίτρι Πεσκόφ.\nΠροσέθεσε δε ότι «αυτό θα έδινε την δυνατότητα στις δύο χώρες να συνεργασθούν και να αντιμετωπίσουν τις οποιεσδήποτε κυβερνοεπιθέσεις, τις όποιες απόπειρες κυβερνοκατασκοπείας και τα λοιπά». Ανέφερε μάλιστα ότι «αυτή η πρωτοβουλία του Πούτιν δεν βρήκε ανταπόκριση στις Ηνωμένες Πολιτείες».\nΠηγή: Reuters- / TASS / ΑΠΕ-ΜΠΕ


PDA - SMART PHONES - HTC Hero με Android για όλους! στο Lateam.gr\nThis is a discussion on HTC Hero με Android για όλους! within the PDA - SMART PHONES forums, part of the ΤΗΛΕΠΙΚΟΙΝΩΝΙΕΣ category; ΕΙΝΑΙ αλήθεια ότι στην κινητή τηλεφωνία τα λειτουργικά συστήματα είναι αρκετά και διευρύνονται μετά την εμφάνιση του OS από την ...\n27-04-2009, 18:58: #1\nΕΙΝΑΙ αλήθεια ότι στην κινητή τηλεφωνία τα λειτουργικά συστήματα είναι αρκετά και διευρύνονται μετά την εμφάνιση του OS από την Google. Ωστόσο ήδη στο διαδίκτυο αποκαλύφθηκαν οι νέες εικόνες του φρέσκου ppc της HTC Hero -έτσι ονομάζεται και ντυμένο μάλλον σε χακί χρώμα ουάου- και σύμφωνα με τις πληροφορίες θα αποτελέσει το επόμενο android phone - πριν την άφιξη του Htc Magic- που θα κάνει το ντεμπούτο του στις ΗΠΑ. Η επικείμενη άφιξή του του θα πραγματοποιηθεί τον Οκτώβριο. Βέβαια σύντομα αναμένεται η άφιξη του Magic οπότε θα έχουμε να πούμε περισσότερα!\nΤέλος να επισημάνουμε ότι σε ότι αφορά τον σχεδιασμό του κινητού δεν υπάρχουν μεγάλες αλλαγές εκτός απο την τάση να λεπταίνει στα άκρα του και φυσικά να περιλαμβάνει μια μεγάλη φωτεινή οθόνη για άρτιο χειρισμό με τα δάκτυλα. Με τόσα ονόματα δεν θα είναι δύσκολο να τα ξεχωρίσουμε αν και το επικείμενο Magic θα φοράει Windows mobile 6.5!\nHTC Hero Android και ήρθε τέλειο! antonis PDA - SMART PHONES 0 25-06-2009 21:01:\nArchos Android MID antonis PDA - SMART PHONES 0 12-02-2009 09:01:\nΠρώτη Ματιά: Guitar Hero Aerosmith geodon NEW GAMES 0 09-06-2008 17:58:\nBonnie Tyler - Holding Out For A Hero aggelos_a ΜΟΥΣΙΚΗ 0 04-08-2007 01:05:\nLineage 2 extreme HERO!!!!!!!!! Exodia ON LINE GAMES 0 27-10-2006 19:34:


Η Ελλάδα τερματίζει τη μίνι απομόνωση και ανακοινώνει «περισσότερες ελευθερίες» για τους εμβολιασμένους - Αθηναϊκά Νέα\nΗ Ελλάδα τερματίζει τη μίνι απομόνωση και ανακοινώνει «περισσότερες ελευθερίες» για τους εμβολιασμένους\nΟ Έλληνας υπουργός Υγείας Θάνος Πλεύρης ανακοίνωσε σήμερα το τέλος της μίνι-απομόνωσης σε περιοχές που χαρακτηρίζονται ως «κόκκινες ζώνες» λόγω της αύξησης του αριθμού των περιπτώσεων μόλυνσης από Covid-19, καθώς και της παροχής πρόσθετων ελευθεριών στους εμβολιασμένους πολίτες.\nΟι «κόκκινες ζώνες» θα επισημανθούν στον επιδημιολογικό χάρτη της χώρας Covid-Map, έτσι ώστε οι πολίτες να ενημερώνονται και να μπορούν να λαμβάνουν πρόσθετες προφυλάξεις όσον αφορά τα μέτρα ατομικής προστασίας, όπως η χρήση μάσκας και η κοινωνική αποστασιοποίηση.\n«Ο κορωνοϊός αντιμετωπίζεται με εμβόλιο και προστατευτικά μέτρα», δήλωσε ο υπουργός Υγείας, προσθέτοντας: «Η επιτροπή είναι ο φορέας που παρέχει συμβουλές στο κράτος. Εμπιστευόμαστε όλους τους επιστήμονες που εργάζονται σε αυτό. Παραμένει ακόμα το όργανο του υπουργείου. Η πρώτη διαφορά από τα προηγούμενα μέτρα είναι ότι αυτό που ανακοινώθηκε σήμερα θα ισχύει για δεκαπέντε ημέρες. Κατά τη διάρκεια αυτής της περιόδου, θα αναθεωρηθούν, θα απλοποιηθούν και θα εξομαλυνθούν ». Ο υπουργός ανακοίνωσε μια επέκταση της ελευθερίας για τους εμβολιασμένους, οι οποίοι έχουν πλέον μια «νέα αίσθηση της συνηθισμένης ζωής και μπορούν να απολαύσουν την προσοχή και τη διασκέδαση χωρίς περιορισμούς». Συγκεκριμένα, τους επιτρέπεται να παραμένουν σε κλειστούς και ανοιχτούς χώρους – εκείνους που προορίζονται μόνο για τους εμβολιασμένους. Δεν θα υπάρχουν περιορισμοί και θα ισχύουν τα εξής: Επιτρέπεται ο χορός σε μπαρ, νυχτερινά κέντρα, μπουζούκια και γαμήλια πάρτι. Οι εμβολιασμένοι δεν χρειάζεται να κάθονται σε δωμάτιο για φαγητό και διασκέδαση. Όσοι είναι πλήρως εμβολιασμένοι θα μπορούν να παραμείνουν σε αυτές τις εγκαταστάσεις μέχρι να κλείσουν. Δεν θα περιορίζονται από κανένα μπλοκάρισμα στην κόκκινη ζώνη, θα μπορούν να κινούνται κανονικά ακόμη και μετά από απαγόρευση κυκλοφορίας (από 01:00 έως 06:00). Η απαγόρευση της μουσικής σε όλα τα μέρη αίρεται, συμπεριλαμβανομένων. στις «κόκκινες ζώνες». Η 100% κατοχή όλων των κλειστών χώρων (εστιατόρια, κέντρα διασκέδασης, κινηματογράφοι κ.λπ.) επιτρέπεται μόνο για τους εμβολιασμένους. Με άλλα λόγια, δεν θα υπάρχουν προηγούμενοι περιορισμοί πίνακα.\nΑπό την πλευρά του προσωπικού, παρόλο που έχει γίνει λόγος για πρόσληψη μόνο εμβολιασμένων εργαζομένων, τα πράγματα θα παραμείνουν ίδια, πράγμα που σημαίνει ότι οι εργαζόμενοι στο εστιατόριο θα χρησιμοποιούν μάσκες και ατομικό προστατευτικό εξοπλισμό, είτε έχουν εμβολιαστεί είτε όχι. Αλλά, όπως και πριν, θα πρέπει να κάνουν εξετάσεις για τον κορονοϊό 2 φορές την εβδομάδα με δικά τους έξοδα.\nΤέλος, σε όλους τους άλλους ιστότοπους μόνο για εμβόλια, η χρήση μάσκας θα γίνει περιττή. Τα παραπάνω μέτρα θα ισχύσουν από το Σάββατο 9 Οκτωβρίου και θα παραμείνουν σε ισχύ μέχρι το Σάββατο 23 Οκτωβρίου. Δηλαδή μέσα σε 15 ημέρες. Κατά τη διάρκεια αυτής της περιόδου, οι αρχές σχεδιάζουν να απλοποιήσουν περαιτέρω και να εξομαλύνουν τους περιορισμούς. Μέτρα για τους μη εμβολιασμένους σε κανονικές (εκτός από κόκκινες) περιοχές Τα υπάρχοντα μέτρα θα εξακολουθήσουν να ισχύουν για τους μη εμβολιασμένους τόσο σε ανοιχτές όσο και σε κόκκινες (κλειστές) περιοχές. Όπως αναφέρθηκε, είναι πράγματι πιθανό ότι οι περιορισμοί για τους μη εμβολιασμένους θα απλοποιηθούν αφού, όπως που ανακοινώθηκε προηγουμένως στον αέρα του τηλεοπτικού καναλιού Σκαι Υπουργέ Υγείας, η κυβέρνηση δεν θέλει να θεσπίσει νέα μέτρα τιμωρίας. Ειδικότερα, για τους μη εμβολιασμένους θα ισχύουν οι ακόλουθοι περιορισμοί: Απαγορεύεται η είσοδος σε χώρους εστιατορίων, ταβερνών, μπαρ, καφετέριες και άλλων καταστημάτων εστίασης. Δεν θα μπορούν να μπουν στα γήπεδα. Θα τους επιτραπεί να επισκέπτονται θέατρα, κινηματογράφους, αρχαιολογικούς χώρους και γυμναστήρια μόνο εάν έχουν αρνητικό τεστ εξπρές, που εκδόθηκε το αργότερο 48 ώρες. Εάν θέλετε να ταξιδέψετε στην Ελλάδα με τα μέσα μαζικής μεταφοράς (λεωφορεία, αεροπλάνα, τρένα), πρέπει να έχετε αρνητικό τεστ PCR για όχι περισσότερο από 72 ώρες. Οι μη εμβολιασμένοι εργαζόμενοι στον ιδιωτικό και δημόσιο τομέα θα πρέπει να κάνουν ταχεία τεστ εβδομαδιαίως. Οι μη εμβολιασμένοι δάσκαλοι, οι επιστήμονες, ο τουρισμός, οι υπηρεσίες τροφίμων, η τηλεόραση, ο κινηματογράφος, το θέατρο, η μουσική και οι χορευτικοί εργάζονται υποχρεωτικά να κάνουν δύο γρήγορες εργαστηριακές εξετάσεις την εβδομάδα. Οι μη εμβολιασμένοι μαθητές θα κάνουν γρήγορο τεστ δύο φορές την εβδομάδα, το αργότερο 24 ώρες πριν από το σχολείο (αν και εξακολουθούν να είναι δωρεάν).\nΤην Τετάρτη, οι ελληνικές υγειονομικές αρχές τοποθέτησαν τα περιφερειακά γραφεία Σερρών και Καρδίτσας στο «κόκκινο» επίπεδο, λόγω της πρόσφατης αύξησης του αριθμού των λοιμώξεων.\nΗ αύξηση του αριθμού των κρουσμάτων κορωνοϊού έχει κάνει δύο άλλους νομούς κόκκινους, αλλάζοντας τον επιδημιολογικό χάρτη. Στο ενημερωμένο MAP του Covid-19, το επίπεδο αυξημένου κινδύνου παραμένει για τις περιοχές της Θεσσαλονίκης, της Χαλκιδικής, της Λάρισας και του Κιλκίς και το τρίτο περιλαμβάνει την Πιερία, την Πέλλα, την Καστοριά, τη Δράμα, την Ηματία, την Ξάνθη και την Καβάλα.\nΤα περιφερειακά τμήματα Φθιώτιδας και Άρτας έγιναν «πράσινα».\nΟ Μητσοτάκης έδιωξε τον βουλευτή Μπογδάνο από τις τάξεις της ΝΔ λόγω αντικομμουνιστικής ρητορικής


Δελτίο των 11: Η 25η Νοεμβρίου στην Ιστορία\nΗ 25η Νοεμβρίου είναι η 329η ημέρα του Γρηγοριανού ημερολογίου. Απομένουν 36 μέρες ως το τέλος του έτους.\n1034. Η ιστορία του Μακμπέθ. Πέθανε ο βασιλιάς της Σκωτίας Μάλκολμ Β΄ και το θρόνο κληρονόμησε ο Ντάνκαν Α΄ της Σκωτίας, γιος της κόρης μικρότερης κόρης του Μάλκολμ Β', και όχι ο Μάκμπεθ ο υιός της πρωτότοκης.<\n1120. Βυθίστηκε στο στενό της Μάγχης, ανοιχτά του Μπαρφλέρ στη χερσόνησο Κοτεντίν της Νορμανδίας το πλοίο της χαράς « Λευκό πλοίο» στο οποίο επέβαιναν περισσότεροι από 300 επιβάτες. 140 βαρόνοι και δεκαοκτώ γαλαζοαίματες κυρίες, κορίτσια, αδελφές, ανηψιές ή σύζυγοι. Σώθηκαν μόνο 2. Μαζί τους πνίγηκε και των Βασιλέων και κομητείες επί του σκάφους, ανάμεσά τους πνίγηκε και ο μόνος νόμιμος γιος και διάδοχος του Ερρίκου Α΄ της Αγγλίας Γουλιέλμος Άντελιν. Ο πνιγμός του δημιούργησε τεράστια προβλήματα στην διαδοχή του θρόνου.\n1177. Ο Ρεϋνάλδος ντε Σατιγιόν και ο Bαλδουίνος ο 4ος της Ιερουσαλήμ, (γνωστός και ως ο λεπρός), νίκησαν τους μουσουλμάνους υπό τον Σαλαδίν στο Μοντγκισάρντ.\n1343. Σεισμός στην Τυρρηνική Θάλασσα και στον κόλπο της Νάπολης. Προκάλεσε σημαντικές ζημιές και απώλειες ανθρώπινων ζωών. Το τσουνάμι που προκλήθηκε από το σεισμό που κατέστρεψε πολλά πλοία στη Νάπολη και τον λιμένα του Αμάλφι. Το τσουναμι το βίωσε ο ποιητής Πετράρχης, του οποίου το πλοίο κατάφερε να επιστρέψει στο λιμάνι.\n1491.Αρχισε η πολιορκία της Γρανάδας, του τελευταίου προπύργιου των Μαυριτανών στην Ισπανία, που τερματίστηκε με τη Συνθήκη της Γρανάδας.\n1667. Καταστροφικός σεισμός στον Καύκασο, με επίκεντρο το Σεμάχι του Αζερμπαϊτζάν προκάλεσε το θάνατο 80.000 ατόμων.\n1715. Ο Φαναριώτης «μέγας δραγουμάνος» Νικόλαος Μαυρκορδάτος εισήλθε στο Βουκουρέστι και ανέλαβε την ηγεμονία της Βλαχίας αλλά με την εισβολή του αυστριακού στρατού στο Βουκουρέστι to 1716 συνελήφθη και μεταφέρθηκε αρχικά στο Σίμπιου και μετά στη Βιέννη. Τελικά με τη συνθήκη του Παζάρεβατς το 1718 αφέθηκε ελεύθερος και επέστρεψε στην Κωνσταντινούπολη.\n1759. Σεισμός εντάσεως 9 της κλίμακας Μερκλάλι στις 19.30 ισοπέδωσε τα χωριά της Κοιλάδας Μααλμπέκ στον Λίβανο και το 1/3 της Δαμασκού. Χιλιάδες νεκροί .\n1795. Στην γιορτή της Αγίας Αικατερίνης, ο τελευταίος βασιλιάς της Πολωνίας και Μεγάλος Δούκας της Λιθουανίας Στανισλάς Αύγουστος Πονιατόφσκι παραιτήθηκε από το θρόνο του και έτσι ολοκληρώθηκε ο τρίτος διαμελισμός της Πολωνίας.\n1819. Ο Τσάρος Αλέξανδρος υπέβαλε στην Γερουσία για επικύρωση Ουκάζιο για τη δημιουργία θέσης Γενικού Διευθυντή των Ανάκτορων και διόρισε στη θέση τον πρώην υπουργό πολέμου στρατηγό Πιότρ Κονοβνίτσιν.\n1823. Οι Πολιορκητές της Καρύστου υπό τον Οδυσσέα Ανδρούτσο και τον Καρύστου Νεόφυτο μετά από δυο ημέρες μαχών απέκρουσαν το Σώμα των Τούρκων της Χαλκίδας που προσπάθησαν να λύσουν τη πολιορκία.\n1826. (25 Νοεμβρίου/7Δεκεμβρίου). Κατέπλευσε στο Ναύπλιο με ξένο πλήρωμα η φρεγάτα «Ελλάς» που ναυπηγήθηκε στη Νέα Υόρκη των Η.Π.Α. με κόστος 750,000 δολαρίων. Είχε εκτόπισμα 1660 τόννων, οπλισμό 48 πυροβόλων των 16 λιβρών και 16 ολμοπυροβόλων των 42 λιβρών. Έγινε η η πρώτη ναυαρχίδα του Ελληνικού Πολεμικού Ναυτικού. Πυρπολήθηκε την 1/13 Αυγούστου 1831 από τον Μιαούλη στον όρμο του Πόρου.\n1835 . Επισκέφθηκε την Αθήνα ο Bασιλιάς της Βαυαρίας, Λουδοβίκος Α΄, συνοδευόμενος από τον Bαυαρό αρχιτέκτονα Φρίντριχ φον Γκαίρτνερ.\n1877. Άρχισαν οι μάχες για την απελευθέρωση των πόλεων στις ακτές του Μαυροβουνίου. Τις παραμονές του Δεύτερου Σερβο-τουρκικού πόλεμου εκδηλώθηκε στάση στον Σερβικό Στρατό. Δύο τάγματα αρνήθηκαν να ορκιστούν πίστη στον Μίλαν Ομπρένοβιτς και προσπάθησαν να ανεβάσουν στον θρόνο τον Πέταρ Καραντζόρτζεβιτς . Η εξέγερση καταπνίγηκε στις 29 Νοεμβρίου, και 70 από τους συμμετέχοντες κατηγορήθηκαν για προδοσία. 24 καταδικάστηκαν σε θάνατο.\n1880.Υπογράφηκε σύμβαση για την παράδοση της πόλης Ούλτσινιε στο Μαυροβούνιο.\n1905. Ο Πρίγκιπας Κάρολος της Δανίας αποβιβάστηκε στη Νορβηγία και στέφτηκε βασιλιάς της Νορβηγίας ως Χαάκον 7ος.\n1911. Ο Εμιλάνο Ζαπάτα. δημοσίευσε το «Προγράμμα Αγιάλα» που προέβλεπε δήμευση και διανομή στους ακτήμονες του ενός τρίτου της καλλιεργήσιμης γης , επιστροφή στους μικροϊδιοκτήτες όλων των κατασχεθέντων λόγω χρεών περιουσιών τους και παροχή συντάξεων στις χήρες και τα ορφανά όλων των πεσόντων στην επανάσταση.\n1915. Η Ανώτατη Διοίκηση του σερβικού στρατού στον Πρώτο Παγκόσμιο Πόλεμο συνεδρίασε στο Πετς και αποφάσισε ότι «η συνθηκολόγηση θα ήταν η χειρότερη λύση» και διέταξε την υποχώρηση του Στρατού μέσω του Μαυροβουνίου και της Αλβανίας, προς την Ελλάδα. Τα συμμαχικά πλοία μετέφεραν στην Κέρκυρα 135.000 στρατιώτες. Στην απόσυρση των Σέρβων στρατιωτών, που τους ακολούθησε κύμα προσφύγων υπολογίζεται χάθηκαν 240.000 ψυχές.\n1916. Στις 25 Νοεμβρίου/8 Δεκεμβρίου ανακοινώθηκε η επιβολή γενικού αποκλεισμού της Ελλάδος από τις δυνάμεις της Αντάντ. Ο αποκλεισμός ήταν η απάντηση των Συμμάχων στις «νοεμβριανές αθλιότητες των οπαδών του Βασιλέως». Ο πληθυσμός στην Αθήνα και την Πελοπόννησο αντιμετώπισε έντονα προβλήματα καθημερινής διατροφής του. Η απόφαση των Συμμάχων όξυνε το φανατισμό. Οι Σύμμαχοι απαιτούσαν την παράδοση όλου του πολεμικού υλικού, τον αφοπλισμό του Στρατού στην Πελοπόννησο και Κατοχή του Ισθμού και της Πάτρας. Η «Τριανδρία» και η κυβέρνηση των Βενιζελικών στη Θεσσαλονίκης κήρυξαν έκπτωτο τον <Βασιλιά Κωνσταντίνο Κωνσταντίνο. Στο Διάγγελμα της η «Τριανδρία» τόνισε μεταξύ άλλων: «...Τα τραγικά γεγονότα των Αθηνών, όπου τόσοι εκ των συναγωνιστών μας εύρον τον θάνατον και εξεδιώχθησαν σκληρώς, εδημιούργησε μεταξύ του αιμοσταγούς Βασιλέως και του έθνους χάσμα του λοιπού αγεφύρωτον». Η ενέργεια της κυβέρνησης της Θεσσαλονίκης άνοιξε το δρόμο στον Βενιζέλο να εκκαθαρίσει τους λογαριασμούς του με τον Κωνσταντίνο. Στο Ρουμανικό Μέτωπο ο ρουμανικός στρατός μετα την εκκένωση του Βουκουρεστίου προσπάθησε να ανακόψει την προέλαση των Στρατευμάτων των Κεντρικών Δυνάμεων στο μέτωπο της Ιαλομίτα.\n1917. Στη Ρωσία άρχισαν οι εκλογές για Συντακτική Συνέλευση.\nΟι Σοσιαλεπαναστάτες του Βίκτωρ Τσερνώφ έλαβαν 17.100.000 ψήφους, (41%) και εξέλεξαν 380 από τους 703 βουλευτές. Οι μπολσεβίκοι πήραν μόνο 9.800.000 ψήφους , (23,5%) και έβγαλαν 168 βουλευτές. Το Κοινοβούλιο συνεδρίασε μόνο μία φορά, στις 5 Ιανουαρίου 1918, και στη συνέχεια διαλύθηκε.\n1918. Η Μεγάλη Συνέλευση των Σέρβων, και των άλλων Σλάβων που συνήλθε στο Νόβι Σαντ αποφάσισε το Μπάνατ, η Μπάτσκα και η Μπαράνια , (δηλαδή η Βοϊβοντίνα), να αποσχιστούν από την Αυστροουγγαρία για να ενταχθούν στο Βασίλειο της Σερβίας.\nΗ Συνέλευση είχε 757 αντιπροσώπους, εκ των οποίων το 77% Σέρβοι.\n1922. Το ιταλικό κοινοβούλιο παραχώρησε απόλυτη εξουσία στον Μουσολίνι επί των οικονομικών ζητημάτων.\n1932. Ανασχηματίστηκε η Κυβέρνηση Παναγή Τσαλδάρη 14 ημέρες μετά την ψήφο εμπιστοσύνη που έλαβε. Ο Κωνσταντίνος Αγγελόπουλος ορκίστηκε υπουργός Οικονομικών . ( Το χαρτοφυλάκιο κατείχε ο πρωθυπουργός) .\nΟ Φίλιππος Δραγούμης υπουργός Γενικός Διοικητής Θεσσαλονίκης, ο Βασίλειος Μεϊμαράκης υπουργός Γενικός Διοικητής Κρήτης, ο Νικόλαος Λεοντίδης υπουργός Γενικός Διοικητής Θράκης και ο Σπυρίδων Τρικούπης, έγινε υπουργός από υφυπουργός Γενικός Διοικητής Ηπείρου. Καταργήθηκε το Υπουργείο Αεροπορίας και μετατράπηκε σε Γενική Διεύθυνση. Τσαλδάρης και Αγγελόπουλος ανακοίνωσαν αυστηρή λιτότητα για την αντιμετώπιση της κρίσης.\nΣτο Βουκουρέστι υπογράφηκε «Εκλογικό σύμφωνο» μεταξύ του Εθνικού Αγροτικού Κόμματος και της Σιδηράς Φρουράς.\n1934. Στην Τουρκία ο Κεμάλ έλαβε τον τίτλο του Ατατούρκ. Στην Βόρειο Ήπειρο οι Γκέκηδες εξαπέλυσαν διωγμό κατά των Ελλήνων. Ξυλοδαρμοί και λεηλασίες.\n1935. Μετά το δημοψήφισμα της 3ης Νοεμβρίου, ο βασιλιάς Γεώργιος Β΄ επέτρεψε στην Ελλάδα , έπειτα από 12 χρόνια εξορίας, με το εύδρομο «Έλλη».\nΟ βασιλιάς και ο διάδοχος Παύλος βγήκαν στην προβλήτα του Φαλήρου, με ατμάκατο του καταδρομικού. Τους περίμεναν ο Κονδύλης και οι υπουργοί του\nκαι οι οπαδοί τους. Απο τον Πειραιά πήγαν στον Μητροπολιτικό Ναό Αθηνών.\n1936. Η Γερμανία και η Ιαπωνία υπέγραψαν στο Βερολίνο το Σύμφωνο Αντι-Κομιντέρν που στρεφόταν κατά της Τρίτης, (Κομμουνιστικής) Διεθνούς. Στο Σύμφωνο τονιζόταν «... Αναγνωρίζοντας ότι ο στόχος της Κομμουνιστικής Διεθνούς, που είναι γνωστή ως η Κομιντέρν, είναι να διαλυθεί και να υποτάξει τα υπάρχοντα Κράτη, με όλα τα μέσα που έχει στη διοίκηση της και πεπεισμένοι ότι η ανοχή στην ανάμιξη της Κομμουνιστικής Διεθνούς στις εσωτερικές υποθέσεις των εθνών θέτει σε κίνδυνο όχι μόνο την εσωτερική ειρήνη και την κοινωνική τους ευημερία, αλλά ότι είναι επίσης μια απειλή για την ειρήνη του κόσμου επιθυμούν να συνεργαστούν στην άμυνα εναντίον της Κομμουνιστικής απειλής. Το σύμφωνο υπέγραψαν ο Ιάπωνας πρεσβευτής στο Βερολίνο Κιντόπμο Μασακόι και ο φον Ρίμπεντρόπ.\n1940. Η 25η Νοεμβρίου του 1940 ήταν μέρα Δευτέρα. O Έλληνας ναυτικός ακόλουθος στην ελληνική πρεσβεία στο Βερολίνο επισκέφτηκε τον αρχηγό της Γερμανικής Υπηρεσίας Πληροφοριών Ναύαρχο Κανάρη και «Έγένετο δεκτός μετά εξαιρετικής εγκαρδιότητος».Ο Ναύαρχος «εξέφρασε καταφανή ικανοποίηση διά ελληνικάς νίκας», και είπε ότι, «δυσκόλως προβλέπεται στάσις Γερμανίας έναντι συρράξεως».Ο έλληνας ναυτικός ακόλουθος τον ρώτησε για την παρουσία των Άγγλων στην Κρήτη και την «έχαρακτήρισε ζήτημα ανωτέρας βίας διά τήν Ελλάδα». Ο Ναύαρχος ερωτηθηκε για την περίπτωση απόβασης αγγλικών δυνάμεων στη Θεσσαλονίκη ή τη Λήμνο και απάντησε ότι «αν τούτο δεν αποδειχθεί αληθές η κατάσταση θα είναι πολύ πιο ήρεμη». Ο Ναύαρχος βεβαίωσε τον έλληνα ναυτικό ακόλουθο ότι η Ιταλία ουδόλως συνεβουλεύθη το Βερολίνο και ενήργησε αυτοβούλως. Ο Ναύαρχος τόνισε ότι δεν θεωρεί πιθανή μια γερμανική στρατιωτική έπέμβαση στην Ελλάδα, έκτος εάν η Αγγλία εγκατασταθεί εις Θεσσαλονίκην και ή Ελλάς παραχωρήσει βάσεις διά προσβολήν πηγών πετρελαίου. Το τηλεγράφημα της Ελληνικής Πρεσβείας προς το Κέντρο, με εντολή Μεταξά κοινοποιήθηκε στην Ελληνική πρεσβεία στο Λονδίνο ωστε να ενημερωθεί για αυτό η αγγλική πλευρά. Οι Ιταλοί και το Τάγμα των Αλβανών εθελοντών «Τιμόρ», επιτέθηκαν και ανακατέλαβαν το σταυροδρόμι στο Δελβινάκι. Ελληνικά τμήματα απελευθέρωσαν την πρωτεύουσα της Βλαχουριάς Μοσχόπολη και την Κονίσπολη. Οι μονάδες του Γ΄ Σώματος έβλεπαν το Πόγραδετς. Η 9η Μεραρχία εγκαταστάθηκε αμυντικά στο χωριό Τρέσκα , και το υψωμα Κουρόρα µε αποστολή να καλύψει τις κατευθύνσεις από Οστραβίτσα και κοιλάδα Αψού προς την Κορυτσά. Η Ομάδα Αναγνωρίσεως του 3ου Συντάγματος Ιππικού συγκρούστηκε με Ιταλούς στην περιοχή Λεσκοβικίου. Σκοτώθηκε ο Έφεδρος Ανθυπασπιστής Λιοδήμος Ηλίας του Ευσταθίου\n1941.Το γερμανικό υποβρύχιο U-331 βύθισε στη Μεσόγειο το βρετανικό θωρηκτό HMS Barham .Σκοτώθηκαν 848 βρετανοί ναυτικοί. Η Φινλανδία προσχώρησε στο Τριμερές Σύμφωνο.\n1942. Βρετανοί σαμποτέρ με την υποστήριξη του ΕΔΕΣ και του ΕΛΑΣ, ανατίναξαν τη γέφυρα του Γοργοποτάμου. κατά την οποία αντιστασιακοί υπό το συντονισμό Βρετανών πρακτόρων, ανατινάζουν τη σιδηροδρομική γέφυρα του Γοργοποτάμου.\n1943. Η Πρώτη Σύνοδος του " Εθνικού αντι-φασιστικού Συμβούλιου Εθνικής Απελευθέρωσης της Βοσνίας και Ερζεγοβίνης", (ZAVNOBiH), στο Μρκόνιτς Γκράντ. Αποφασίστηκε η ίδρυση της Βοσνίας και Ερζεγοβίνης ως δημοκρατίας εντός της γιουγκοσλαβικής ομοσπονδίας.\n1946 .Κ/Σ επετέθησαν κατά τού Νυμφαίου (Φλωρίνης), όπου συνήντησαν ηρωϊκή καί πείσμονα αντίσταση εκ μέρους των ανδρών τού εκεί σταθμού χωροφυλακής μέχρι που οι ενισχύσεις εξεδίωξαν τούς επιδρομείς. Διμοιρία Χωροφυλακής συνεπλάκη μετά πολυμελούς Νοφικής συμμορίας , παρά τό χωρίον Κάρπη Γουμενίτσης φονευθέντων 15 συμμοριτών\n1947. 150μελής κ/συμμορία, υπό τους Νεστορίδη καί Τορνικίδη επιτέθηκε πριν τα μεσάνυχτα διά βαρέων οπλών κατά του Σταθμού χωροφυλακής και ανδρών ΜΑΥ Μεσοχωρίου Φλωρίνης. Οι Συμμορίτες αποκρούστηκαν. Οι συμμορίτες κατά την διάρκεια της συμπλοκής μπήκαν στο χωριό Μεσόκαμπος και ελεηλάτησαν επτά οικίας. Εκλεψαν εννέα υποζύγια και τρία κάρα .Απήγαγαν και ενα ιδιώτη. Λόχος Χωροφυλακής κινούμενος προς Κερδύλια συνεπλάκη το μεσημέρι μετά κατεχόντων ύψωμα συμμοριτών. Μετά από μάχη οι συμμορίτες ανετράπησαν. Απώλειες συμμοριτών νεκροί επί τόπου δύο, Εις χείρας του Λόχου περιήλθε ένα Μυδράλιο.\n1950. Πόλεμος της Κορέας. Στις 25 Νοεμβρίου 1950, μια μέρα μετά την επίθεση των δυνάμεων των Ηνωμένων Εθνών και της Δημοκρατίας της Κορέας που αναμενόταν να ολοκληρώσει την ενοποίηση της Κορέας εξαπολύθηκε η επίθεση, της κομμουνιστικής Κίνας. Η Γιουγκοσλαβία απέδωσε στην Ελλάδα 21 απαχθέντα υπό των συμμοριτών παιδία\n1952.Επί κυβερνήσεως του Α. Παπάγου, πέντε μήνες μετά την εκτέλεση του\nΝ. Μπελογιάννη, συνελήφθη στο κρησφύγετό του στον Κολωνό , σε πολύ προχωρημένο στάδιο φυματίωσης, ο τέως πράκτορας της Ιντέλιτζενς Σέρβις, Νίκος Πλουμπίδης.\n1955. Στην Αθήνα κατατέθηκε στη Βουλή ο νόμος της Ενισχυμένης Αναλογικής.\n1956. Ο Φιντέλ και ο Ραούλ Κάστρο, μαζί με τον Ερνέστο Τσε Γκεβάρα και άλλους 81 επαναστάτες, μπαρκάρισαν στο Μεξικό στη θαλαμηγό «Γκράνμα» και σαλπάρανε με προορισμό την Κούβα όπου έφτασαν στις 2 Δεκεμβρίου.\n1958. Στην Αθήνα το Συνέδριο του Κόμματος των Φιλελευθέρων δεν μπόρεσε να εκλέξει αρχηγό και συγκροτήθηκε προσωρινή διοικούσα επιτροπή.\nΣτην Κύπρο σκοτώθηκε στη περιοχή Αγριδού, από ενεδρεύοντες Άγγλους ο μαχητής της ΕΟΚΑ Σάββας Ροτσίδης 23 ετών από το Μάμμαρι. Στη Λεμεσό σκοτώθηκε από Αγγλους ο κρατούμενος αγωνιστής της ΕΟΚΑ Παναγιώτης Συμεού 20 ετών από τη Πάχνα, που είχε συλληφθεί, βασανίστηκε και αποπειράθηκε να αποδράσει. Άρχισε η συζήτηση του Κυπριακού στον ΟΗΕ.\n1962. Στη Γαλλία ολοκληρώθηκε ο δεύτερος γύρος των εκλογών για την γαλλικη εθνοσυνέλευση με θρίαμβο του ντε Γκώλλ.\nΟ στρατηγός σάρωσε και εξέλεξε 233 από τους 469 βουλευτές. Αξιωματική αντιπολίτευση οι σοσιαλιστές με 66. Οι Κεντρώοι Δημοκράτες 55, και οι Κομμουνιστές 41.\n1963 . Έγινε στην Ουάσιγκτον η κηδεία του Τζον Φιτζέραλντ Κέννεντυ.\n1965.Στρατιωτικό πραξικόπημα στο Κονγκό του στρατηγού Ζοζέφ Μομπούτου.\n1968. Δημοσιεύτηκε επιστολή του Ουίνστον Τσώρτσιλ με ημερομηνία 28 Απριλίου 1945, στην οποία ανέφερε ότι ο Ιωσήφ Στάλιν συναίνεσε εν λευκώ στη βρετανική επέμβαση κατά του ΚΚΕ στα Δεκεμβριανά.\n1973. Ο Ταξίαρχος Ιωαννίδης και ο Γκάς Αβράκωτος της Cia με πραξικόπημα ανέτρεψαν τον Γεώργιο Παπαδόπουλο και τον Μαρκεζίνη και άνοιξαν τα δρόμο για την προδοσία της Κύπρου. Πρόεδρος ανέλαβε ο Φαίδων Γκιζίκης και πρωθυπουργός ο ταμίας του Σικάγο και υπάλληλος της Cia, Αδαμάντιος Ανδρουτσόπουλος.\n1975. Πραξικόπημα των Ειδικών Δυνάμεων του ΚΟΠΚΟΝ στην Πορτογαλία.\nΟ στρατηγός Εάνες ηγήθηκε του αντιπραξικοπήματος. Ο Οτέλο ντε Καρβάλιο με 200 αλεξιπτωτιστές συνελήφθη. Το Σουρινάμ απέκτησε την ανεξαρτησία του από την Ολλανδία. Οι μυστικές υπηρεσίες των καθεστώτων της Νοτίου Αμερικής, (Αργεντινή, Βολιβία, Βραζιλία, Χιλή, Παραγουάη και Ουρουγουάη) αποφάσισαν τον συντονισμό των ενεργειών τους με τη βοήθεια της CIA και του FBI αλλά και της Γαλλίας, με στόχο, να παρακολουθείτε η αντιπολίτευση σε όλο τον κόσμο. (επιχείρηση Κόνδωρ).\n1982. Στη Ρώμη συνελήφθη από τις ιταλικές αρχές με την κατηγορία της συμμετοχής στην προετοιμασία της απόπειρας δολοφονίας του Πάπα Ιωάννη Παύλου ΙΙ , ο επικεφαλής του γραφείου της Βουλγαρικής αεροπορικής εταιρίας «Balkan», Σεργκέι Αντόνοφ.\n1986. Σκάνδαλο Ιράν-Κόντρας. Ο Γενικός Εισαγγελέας των ΗΠΑ ανακοίνωσε ότι έσοδα από τις πωλήσεις όπλων προς το Ιράν κατέληγαν στους αντι-κομμουνιστές αντάρτες Κόντρας στη Νικαράγουα.\n1990 . Το VMRO-DPMNE κέρδισε τις πρώτες πολυκομματικές εκλογές στη πΓΔΜ και έβγαλε 37 έδρες . Η Ένωση Κομμουνιστών της Μακεδονίας κέρδισε μόλις 31 έδρες.\n1992 . Η Ομοσπονδιακή Βουλή της Τσεχοσλοβακίας ψήφισε υπέρ του διαχωρισμού της Τσεχίας από τη Σλοβακία, από την 1η Ιανουαρίου 1993.\n1995. Στη Γκρμπαβίτσα του Σεράγεβο, έγινε μεγάλη λαϊκή διαμαρτυρία από περισσότερους από 20.000 Σέρβους εναντίον της Συμφωνίας στο Ντέιτον, σύμφωνα με την οποία οι σερβικοί δήμοι του Σεράγεβο , Χάντζιτς, και Βόγκοσα θα περνούσαν στην μουσουλμανική-Κροατική Ομοσπονδία.\n1996. Στο Βελιγράδι περισσότεροι από 100.000 άνθρωποι διαδήλωσαν στους δρόμους μετά την ακύρωση από τα δικαστήρια της νίκης του συνασπισμού της αντιπολίτευσης «Ζάγιεντνο-Μαζί» στις δημοτικές εκλογές του Βελιγραδίου. Ετσι άρχισε η διαδικασία για την ανατροπή του Μιλόσεβιτς.\n2002. Η UNMIK πήρε τον έλεγχο της δημοτικής διοίκησης στο βόρειο τμήμα της Κόσοβσκα Μιτροβιτσα, η οποία προηγουμένως ελεγχόταν από τους Σέρβους. Έτσι μετά από τρία χρόνια και πέντε μήνες η διεθνής κοινότητα να εδραίωσε την εξουσία της σε ολόκληρη την επικράτεια του Κοσσυφοπεδίου.Ο Πρόεδρος του Μαυροβουνίου Μίλο Τζουκάνοβιτς παραιτήθηκε.\n2003. Τα Ηνωμένα Έθνη κατάργησαν επίσημα το πρόγραμμα «πετρέλαιο έναντι τροφίμων» μέσα από το οποίο το Ιράκ για επτά χρόνια πουλούσε πετρέλαιο υπό τον έλεγχο των Ηνωμένων Εθνών για την αγορά τροφίμων και φαρμάκων.\nΣτο Βελιγράδι, το Συμβούλιο Υπουργών της Σερβίας και του Μαυροβουνίου ίδρυσε την Κρατική Επιτροπή για αγνοούμενους από την πρώην Γιουγκοσλαβία.\n2007. Στη Βουλγαρία απολύθηκαν πανηγυρικά οι τελευταίοι κληρωτοί στρατιώτες αφού ο Στρατός έγινε 100% επαγγελματικός.\n2008. Ολοκληρώθηκε η επίσημη επίσκεψη του προέδρου της Κίνας, Χου Ζιντάο, στην Αθήνα. Υπογράφηκε η συμφωνία παραχώρησης του λιμένα του Πειραιά στην κινέζική Cosco. Ο Πρωθυπουργός του Μαυροβουνίου Μίλο Tζουκάνοβιτς επισκέφθηκε για πρώτη φορά την Αλβανία. Στα Τίρανα συναντήθηκε με τον Αλβανό ομόλογό του Σαλί Μπερίσα, τον Πρόεδρο Μπαμίρ Τόπι και την Πρόεδρο του Κοινοβουλίου Γιοζεφίνα Τοπάλι.\n2014. Στην Πορτογαλία συνελήφθη ο πρώην πρωθυπουργός Ζοζέ Σόκρατες,\nο οποίος κατηγορήθηκε για διαφθορά, οικονομική απάτη με πλαστογραφία και ξέπλυμα βρόμικου χρήματος.\n2016 .Πέθανε ο Φιντέλ. Τέθηκε σε ισχύ στο Τζούνο της Αλάσκας η νόμιμη χρήση της μαριχουάνας για διασκέδαση.\n2018. Τρεις Ουκρανικές κανονιοφόροι προσπάθησαν να εισβάλον στη θάλασσα του Αζώφ μέσα από τα Στενά του Κερτς, με προφανέστατο στόχο τη γέφυρα που κατασκεύασε η Ρωσία με την οποία επικοινωνεί απευθείας με την Κριμαία. Η Ρωσία εμπόδισε τη διέλευση τριών πλοίων και τα συνέλαβε για παραβίαση των χωρικών της υδάτων.\n- Νοεμβρίου 25, 2021


Απολογισμός έργων και δράσεων της Περιφέρειας Στερεάς Ελλάδας - Καλύτερη Λαμία\nHome / ΕΝΗΜΕΡΩΣΗ ΠΟΛΙΤΩΝ / Απολογισμός έργων και δράσεων της Περιφέρειας Στερεάς Ελλάδας\nΑναλυτική ενημέρωση και διεξοδική συζήτηση για τον αναπτυξιακό προγραμματισμό και τη διαχείριση χρηματοδοτικών εργαλείων της Περιφέρειας Στερεάς Ελλάδας πραγματοποιήθηκε σήμερα, Τετάρτη 23 Δεκεμβρίου 2020, στη μονοθεματική συνεδρίαση του Περιφερειακού Συμβουλίου Στερεάς Ελλάδας.\n- Η ΟΧΕ Ασωπού.\n- Το νέο Νοσοκομείο Χαλκίδας.\n- Η ανάπτυξη του δικτύου φυσικού αερίου σε 6 μεγάλες πόλεις της Στερεάς Ελλάδας.\n- Η στήριξη Μικρών και Πολύ Μικρών Επιχειρήσεων, που επλήγησαν από τον Covid-19.\n- Ο ιατρικός εξοπλισμός και η πρόσληψη προσωπικού για τις δομές Υγείας της Στερεάς Ελλάδας.\n- Η κατασκευή του νέου κλειστού κολυμβητηρίου της Λαμίας και η αναστήλωση της Δημοτικής Αγοράς Χαλκίδας.\n- Η βελτίωση των οδικών αξόνων της Περιφέρειας.\n- Τα στρατηγικά έργα των κάμπων Κωπαΐδας, Σπερχειού, Μόρνου και Λήλαντα.\n- Η αναβάθμιση του χιονοδρομικού κέντρου Βελουχίου.\n- Οι λιμένες Αγ. Κωνσταντίνου, Μαντουδίου, Ιτέας και Γλύφας.\n- Η αναστήλωση και ανάδειξη των Αρχαίων Θεάτρων Δελφών, Ερέτριας και Ορχομενού.\nΜετά την ολοκλήρωση της συνεδρίασης, ο Περιφερειάρχης Στερεάς Ελλάδας κ. Φάνης Σπανός δήλωσε: «Κλείνουμε το έτος με μια συνεδρίαση - ενημέρωση για τα βασικά μας χρηματοδοτικά προγράμματα. Διαπιστώθηκε για μία ακόμη φορά η υψηλή απορροφητικότητα που καταγράφει η Περιφέρεια Στερεάς Ελλάδας.\n»Αυτό, όμως, που προέχει δεν είναι τα ποσοστά. Είναι ότι προχωρούμε με ταχείς ρυθμούς σε σημαντικές παρεμβάσεις, για να καλύψουμε τις κοινωνικές ανάγκες και να διασφαλίσουμε τις αναπτυξιακές προοπτικές της Στερεάς Ελλάδας. Και το κάνουμε από την πρώτη μέρα, όλοι μαζί και με όλες μας τις δυνάμεις.\n»Τέλος, οφείλω ένα μεγάλο ευχαριστώ στους υπηρεσιακούς μας συνεργάτες, γιατί στη σκληρή δουλειά τους οφείλεται καθετί καλό που γίνεται σε αυτή την Περιφέρεια».


Μπορείτε να επιλέξετε τρόπο πληρωμής αντικαταβολή. Με αυτόν τον τρόπο πληρώνετε όταν παραλάβετε το δέμα. Εμείς συνεργαζόμαστε με την Speedex και την ACS για αποστολές εντός Ελλάδας και Κύπρο. Για χώρες εκτός Ελλάδας και Κύπρο δεν ισχύει αυτός ο τρόπος πληρωμής.\nΔυνατότητα πληρωμής μέσω πιστωτικών, χρεωστικών και προπληρωμένων καρτών τωνVisa, MasterCard, Maestro, American Express,Diners.\nΗ PayPal είναι το μεγαλύτερο και ασφαλέστερο διαδικτυακό σύστημα συναλλαγών με Πιστωτική Κάρτα στον κόσμο. Εάν επιλέξετε τρόπο πληρωμής με πιστωτική κάρτα μέσω PayPal θα χρεωθείτε με μία μικρή επιβάρυνση 3,5% του ποσού της συναλλαγής.\nΓια κατάθεση σε τράπεζα μπορείτε να χρησιμοποιήσετε τους παρακάτω λογαριασμούς:\nΣαν δικαιολογία κατάθεσης συμπληρώστε τον αριθμό παραγγελίας ή το όνομα σας.\nΣτο τηλέφωνο: 210 4222282\nΑποστείλετε email: [email protected]


Αυτοκίνητο της Εβδομάδας: Νέο Suzuki Ignis | trcoff.gr\nΑυτοκίνητο της Εβδομάδας: Νέο Suzuki Ignis\n0 0 Γιάννης Στέφου 10 Νοεμβρίου 2017 Edit this post\nΤο νέο Ignis είναι το μικρότερο crossover στην αγορά, κοστίζει σχεδόν όσο ένα Swift και έχει φουλ εξοπλισμό από τη βασική έκδοση. Το οδηγούμε και σχηματίζουμε γνώμη.\nΠως είναι 8 χρόνια μετά ένα μοντέλο που έγραψε τη δική του ιστορία στην ελληνική αγορά; Η Suzuki φέρνει πίσω το όνομα Ignis, σε ένα μοντέλο που η μοναδική σχέση με την προηγούμενη γενιά του είναι είναι αυτά τα 5 γράμματα στο πίσω μέρος.\nΤο νέο Suzuki Ignis είναι σήμερα το πιο ιδιαίτερο σχεδιαστικά μοντέλο στη γκάμα της ιαπωνικής μάρκας. Είναι μικρό, αλλά έχει δυναμικό και νεανικό χαρακτήρα. Σίγουρα αποτελεί ό,τι πιο ξεχωριστό σε αυτοκίνητο πόλης, αν και αυτό ίσως δεν αρέσει σε κάποιους. Το Ignis είναι ένα αυτοκίνητο ή “άσπρο” ή “μαύρο”. Με απλούστερα λόγια ή θα το λατρέψεις ή θα το μισήσεις.\nΑπό πλευράς διαστάσεων, το νέο Ignis είναι στα 3,7 μέτρα. Ναι, είναι πολύ μικρό και αυτό σημαίνει ότι τοποθετείται στην κατηγορία mini, εκεί δίπλα στα Toyota Aygo, Kia Picanto κ.λ.π. Ωστόσο, αυτό που το διαφοροποιεί από τα υπόλοιπα μοντέλα της κατηγορίας του είναι το ότι είναι ένα mini crossover. Και διατίθεται προαιρετικά με τετρακίνηση, ενώ η απόσταση από το έδαφος είναι στα 180 mm. Όσο δηλαδή και σε κάποια μεγάλα SUV ή crossovers.\nΣχεδιαστικά το Ignis έχει ενδιαφέρουσες γραμμές και σίγουρα ξεχωριστές. Χωρίς να αποτελεί κάτι το “ουάου” είναι ιδιαίτερο, κυρίως στο πίσω μέρος. Η 100% γιαπωνέζικη του προέλευση είναι ορατή από αυτή τη γωνία και ίσως σε κάποιους αυτό δεν αρέσει και τόσο. Ξεχωρίζουν ακόμη οι πίσω κολόνες που είναι φαρδιές στη βάση τους “κλέβοντας” χώρο από το τελείωμα των πίσω παραθύρων. Βέβαια ακόμη πιο ιδιαίτερα είναι τα πίσω “βράγχια” που τραβάν το μάτι, αν και δεν εξυπηρετούν κάποιο σκοπό.\nΠιο ενδιαφέρουσα είναι η εικόνα στο εσωτερικό του Ignis, όπου οι λεπτομέρειες σε πορτοκαλί γυαλιστερό ή γκρι τιτανίου -στο κάτω μέρος της κονσόλας και στις χειρολαβές- ενισχύουν τη διαφορετικότητα του. Μεγαλύτερο ενδιαφέρον βέβαια παρουσιάζει η λειτουργία του πίσω καθίσματος, το οποίο είναι συρόμενο και μεταβάλει το διαθέσιμο χώρο προς όφελος των πίσω επιβατών ή του πορτ μπαγκάζ. Ανάλογα με τις ανάγκες. Σε πλήρη εκμετάλλευση, ο χώρος φόρτωσης αριθμεί 267 λίτρα, που είναι αρκετός για τα δεδομένα της κατηγορίας. Κατά τα άλλα, η εικόνα στο εσωτερικό είναι αυτό που λέμε “τυπική γιαπωνέζικη”. Τα υλικά είναι σχετικά σκληρά, ενώ το ταμπλό πέρα από την οθόνη αφής στο κέντρο δεν έχει να προσφέρει κάτι το αξιόλογο. Η θέση οδήγησης είναι καλή και άνετη, προσφέρει ορατότητα, ενώ σε καλά επίπεδα είναι και η εργονομία.\nΟ κινητήρας τους Suzuki Ignis είναι ο γνώριμος από το Swift 1.2 DualJet βενζίνης με απόδοση 90 ίππων και 120 Nm ροπής. Είναι μικρός αλλά ικανός να προσφέρει στο ελαφρύ αμάξωμα των 850kg ικανοποιητικές επιδόσεις. Σημειώστε 12,2 δευτερόλεπτα για τη διαδικασία 0-100 km/h και τελική 170 km/h. Η μέση κατανάλωση που δηλώνει επισήμως η Suzuki είναι στα 4,6 lt/100km, αν και στην πράξη δεν καταφέραμε να πέσουμε κάτω από τα 5,5 lt/100km. Η μετάδοση της κίνησης γίνεται στους εμπρός τροχούς, μέσω μηχανικού κιβωτίου 5 σχέσεων.\nΔιαβάστε ακόμη: Οδηγούμε το νέο Suzuki Swift\nΣτο διά ταύτα, το νέο Suzuki Ignis είναι κάτι το τελείως διαφορετικό από αυτό που έχουμε εξαρχής στο μυαλό μας. Είναι μικρό και ευέλικτο, ελαφρύ και σπιρτόζικο. Είναι επίσης οικονομικό σε καύσιμο και το αυξημένο ύψος του το καθιστά πιο λειτουργικό σε κακοτράχαλους δρόμους, ανέβα-κατέβα πεζοδρόμια και γιατί όχι και λίγο χωματάκι. Από την άλλη, είναι κατά τη γνώμη μου αδιάφορο σχεδιαστικά, παρά τις προσπάθειες της μάρκας να το διαφοροποιήσει. Το πίσω μέρος είναι ιδιαίτερο και θυμίζει αυτοκίνητα περασμένων δεκαετιών, ενώ εμπρός τα LED φώτα ημέρας από μόνα τους δεν καταφέρνουν να δώσουν αυτή την “σύγχρονη αισθητική” που προσφέρουν μοντέλα του ανταγωνισμού.\nΌσον αφορά στις τιμές, η Suzuki το λανσάρει σε πλούσιες εκδόσεις, ακόμη και από τη βασική. Με 11.530 ευρώ παίρνουμε την έκδοση GL με ESP, 6 αερόσακους, κλιματισμό, ηλεκτρικά παράθυρα εμπρός, κεντρικό κλείδωμα με τηλεχειρισμό, ηλεκτρικούς καθρέφτες, αυτόματα φώτα, ραδιο-CD με θύρα USB, Bluetooth και χειριστήρια στο τιμόνι, υπολογιστή ταξιδιού & σύστημα ελέγχου πίεσης ελαστικών. Η έκδοση της δοκιμής μας είναι η πλούσια πλούσια GLX και κοστίζει 14.280 ευρώ. Περιλαμβάνει επιπλέον ζάντες αλουμινίου 16'', multimedia με οθόνη αφής και κάμερα οπισθοπορείας, συρόμενο πίσω κάθισμα, θερμαινόμενα εμπρός καθίσματα, συστήματά υποβοήθησης όπως αυτόματο φρενάρισμα Dual Camera Brake Support, αποφυγή ακούσιας αλλαγής λωρίδας και σύστημα πλοήγησης.\nΑυτοκινητο της Εβδομαδας Οδηγουμε Suzuki Suzuki Ignis Top\ntrcoff.gr: Αυτοκίνητο της Εβδομάδας: Νέο Suzuki Ignis